הוועדה המיוחדת לענייני הצעירים, כנסת 25, פרוטוקול מספר 45, 2024-02-08 00:00

נעמה לזימי: שלום לכולם, צהריים טובים

נעמה לזימי:  אנחנו פותחים דיון שהוא סוג של דיון המשך אבל גם בגלל הנסיבות על הספריות הציבוריות ועל כך שלמרות ההכרזות ומה שהיה עדיין חרב הקיצוץ מונחת על עתידן של הספריות הציבוריות בישראל

נעמה לזימי:  תודה לכל מי שהגיעו לכאן היום ובוודאי תודה לרב, השר וחבר הכנסת לשעבר מיכאל מלכיאור שהוא יוזם החוק

נעמה לזימי:  צריך להגיד גם שכנראה בזכות החוק הזה עד היום זה לא קוצץ

נעמה לזימי:  זה החוק ששמר על הספריות ואני חושבת שהנוכחות שלך פה היא נוכחות חשובה מאוד והכרחית בשביל המאבק שלנו

נעמה לזימי:      אני אומרת את זה תמיד אבל חשוב לומר את זה

נעמה לזימי:  הספריות הציבוריות הן משאב רוחני, תרבותי וחברתי ומשאב חשוב מאוד לשוויון ההזדמנויות של כולנו

נעמה לזימי:  כשאני מסתכלת על הקיצוצים בכל מערכת החינוך אני רואה גם את זה כחלק

נעמה לזימי:  גם הספריות הציבוריות הן חלק ממה שמבנה את מערכת הערכים וההזדמנויות של ילדים, נוער וצעירים

נעמה לזימי:  אני חושבת שיש איזושהי תפיסה מוטעית לצערנו שזה שריד אנכרוניסטי שאולי אפשר לוותר עליו

נעמה לזימי:  זה כנראה נובע מזה שלא מודעים היום לפריחה ולשגשוג של הספריות הציבוריות שאגב אם יתקצבו אותן יותר הן יהיו אפילו הרבה יותר מוצלחות

נעמה לזימי:      אנחנו בתקופה של עירוב שימושים ודווקא הספריות הפנימו את זה לפני כמה שנים והן חלק מהתהליך הזה שצריך להעצים

נעמה לזימי:  הספריות הן גם נכסים פיזיים, מוגנים ומשאב של ממש שצריך לשמור

נעמה לזימי:  אני תמיד אומרת שזו שמורת טבע נדירה בישראל ששאפה פעם להיות מדינת רווחה ועזבה את הערכים החשובים הללו

נעמה לזימי:  זאת איזושהי סגולה שעוד נשארה וצריך לשמור עליה

נעמה לזימי:  אנחנו ננתח את הקיצוצים ואיפה זה עומד

נעמה לזימי:  לשמחתנו כמו שאמרנו יש את החוק ולפני שניתן לרב מלכיאור לפתוח את הדיון אני רוצה להקריא קטע מתוך שירה של עדי קיסר "אני המזרחית"

נעמה לזימי:      "והנה אני עומדת במרכז השבע רחוק מהפריפריה הרעבה ולמדתי לדבר אקדמית, לנסוע בקו 25 ולמדוד את המרחק בין השכל ללב רק כדי להבין את הדרך לבית שלי, איפה שאמא ואבא אף פעם לא דחפו לי ספר ליד אבל כרכו את הנשמה שלהם בשלי בהוצאה עצמית בכל פעם שלקחו אותי לספרייה העירונית, בכל פעם שביקשו אל תקראי בחושך יהרסו לך העיניים

נעמה לזימי:  אז יצאתי לאור, מה תעשו לי?"     כילדת ספריות ממגדל עמק שאמנם הייתה ספריה מפוארת גם בבית אני יכולה להזדהות ולהבין את השיר הזה עוד יותר

נעמה לזימי:  תודה רבה לכולכם ותודה לך הרב מלכיאור, הבמה שלך

מיכאל מלכיאור: תודה רבה ליושבת-הראש חברת הכנסת נעמה לזימי שאת מובילה את העניין הזה ותודה רבה גם לנשות ואנשי הספריות שתמיד עומדים בחזית וגם כשעשיתי את התיקון לחוק, החוק היה אבל עשיתי את התיקון לחוק ב-2007, זה היה גם ביוזמתם והלכנו יד ביד

מיכאל מלכיאור:  אני יכול להגיד שעשיתי את זה אז לבד בכנסת

מיכאל מלכיאור:  לא היו עוד חברי כנסת ואמרתי את זה

מיכאל מלכיאור:  העברתי הרבה חוקים אז ובדרך כלל עשיתי את זה בשותפות עם ימין, שמאל וכולם אבל פה אמרתי שאת זה אקח לבד כי ראיתי את זה כמשימה שכל כך חיובית לחברה שלנו

מיכאל מלכיאור:  אני רוצה רק לפתוח כמו שאני רגיל לעשות בדבר תורה אחד

מיכאל מלכיאור:      קראנו בשבת את פרשת יתרו והשבוע את פרשת משפטים

מיכאל מלכיאור:  פרשת משפטים היא הרבה משפטים שבאים לפרט את פרשת יתרו

מיכאל מלכיאור:  רואים את שתי הפרשיות הללו כיחידה אחת

מיכאל מלכיאור:  פרשת יתרו היא עשרת הדברות, הכללים ואת כל הפרטים יש בפרשת משפטים, הרבה מצוות ופרטים

מיכאל מלכיאור:  אחד מהפרשנים אברהם בן עזרא בהקדמה שלו לפרשת משפטים כותב את הדבר הבא

מיכאל מלכיאור:  הוא אומר "קודם שאפשר את הפרשה אומר מה הכלל

מיכאל מלכיאור:  שכל מצווה ומשפט בפני עצמו עומד אבל העיקר שלא יעשה אדם חמס ויכריח מישהו מעט ממנו ביכולת"

מיכאל מלכיאור:       אחר כך הוא מבהיר למה כל המשפטים שכתובים באו כדי להגיד שיש מטרה לכל דבר

מיכאל מלכיאור:  יש יעוד לכל הקיום שלנו כעם והוא שאנחנו נדאג למי שמעט מאתנו ביכולת

מיכאל מלכיאור:  זה היעוד של הכל

מיכאל מלכיאור:  זה הכלל

מיכאל מלכיאור:  אחר כך יש את כל הפרטים של כל המשפטים והוא מסביר ועובר אחד-אחד על כל המשפטים

מיכאל מלכיאור:  אני אומר את זה גם בעת הזאת של עת צרה ליעקב

מיכאל מלכיאור:  אנחנו נלחמים, מאחלים הצלחה לחיילנו ועושים גם את כל המאמץ גם התקציבי כדי לחזק את תקציב הביטחון אבל כל הזמן צריכים לדעת שיש גם בשביל מה להילחם

מיכאל מלכיאור:  אנחנו לא עושים מלחמה כדי שתהיה מלחמה או כדי שנשב בעזה

מיכאל מלכיאור:       בשביל מה חיים? בשביל מה להילחם? בשביל מה אנחנו נמצאים פה? כל הזמן צריך לראות את הדברים האלה בפרופורציה

מיכאל מלכיאור:  שלא נהרוס את כל העורף וכל הקיום והדברים הבסיסיים יותר שיש בקיום שלנו ואז מה עשינו כדי שנוכל לקנות עוד נשק

מיכאל מלכיאור:  מה שחייבים לעשות הוא להוסיף בתקציב הביטחון ובוודאי שכולם בעד אבל בלי לדרוס ולרמוס את הדברים הבסיסיים ביותר שבשבילם אנחנו קיימים כמדינה וכחברה

מיכאל מלכיאור:  זה כל החברה ובוודאי שאלה שחלשים מאתנו

מיכאל מלכיאור:  צריך להגיד שאנשים שיש להם את היכולת ופה אני עובר לנקודה המרכזית יכולים לקנות את כל הספרים שצריכים וגם ידאגו שיהיו מספיק ספרים בבית והם יקראו עם הילדים שלהם

מיכאל מלכיאור:  יש להם את המסורת של קריאה בבית

מיכאל מלכיאור:      חוק הספריות בא בעיקר בשביל מי אלו שאין להם

מיכאל מלכיאור:  לפני כן היו גם ספריות והתקציב היה בערך כשמונה מיליון שקלים לפני שעשינו את התיקון הזה

מיכאל מלכיאור:  אבל ראינו שלוקחים כסף בשביל להיכנס ושאין בפריפריה, וזו כל הפריפריה

מיכאל מלכיאור:  פריפריה חברתית וכל המגזרים ערבי, חרדי

מיכאל מלכיאור:  זו הפריפריה הכלכלית

מיכאל מלכיאור:  למי שיש פחות יכולות אין יכולת לפתח את הספר

מיכאל מלכיאור:  נכנסתי למשא ומתן עמוק עם האוצר אז והגדלנו את התקציב על פני מספר שנים, אז מ-2007 עד 2013, משמונה מיליון נדמה לי, ואם אני אומר משהו לא נכון שהיועצת המשפטית תתקן אותי, הגדלנו עד 85 מיליון שקלים שזה הסכום והיה צריך להיות אז מ-2016, ושוב תתקני אותי אם אני לא צודק, הצמדה כי דברים לא סטטיים

מיכאל מלכיאור:      עשיתי הסכמים ברורים כי יכולתי להגדיל הרבה יותר

מיכאל מלכיאור:  יכולתי לעשות חוק הרבה יותר קשוח

מיכאל מלכיאור:  הבטיחו לי שלא יהיו שום שינויים וזה מאוד משמעותי

מיכאל מלכיאור:  באוצר ובמשרד התרבות הבטיחו לי שלא יעשו שום שינויים וקיצוצים בחוק הזה

מיכאל מלכיאור:  יכולתי להגדיל את זה גם לסכום כפול אז, הייתה לי אז את היכולת בכנסת

מיכאל מלכיאור:  הייתה לי הסכמה מפה לפה בכנסת ויכולתי לעשות סכום כפול וידעו את זה באוצר והבטיחו לי שלא יהיו שום קיצוצים

מיכאל מלכיאור:  הבינו שיש פה ערך כל כך גדול

מיכאל מלכיאור:  זה לא רק שיהיו ספריות וזה יהיה פתוח בפריפריה אלא כל מה שנלווה לספריות

מיכאל מלכיאור:      בטח דיברתם הרבה על זה

מיכאל מלכיאור:  היום אלו גם ספריות דיגיטליות וכל פיתוח של סופרים שמגיעים ותחרויות ולהגיע לקהילה ומה המשמעות של ספרייה ציבורית בשביל הקהילה במקום

מיכאל מלכיאור:  כל קיצוץ זה לתת למועצה המקומית, אנחנו יודעים מה הלחצים על מועצה מקומית וזה ידרדר בסדרי עדיפויות

נעמה לזימי: הרשויות החזקות יחזיקו אותן וברשויות היותר חלשות פשוט לא יהיה

מיכאל מלכיאור: כן, זה לא יהיה

מיכאל מלכיאור:  אנחנו חוזרים אחורנית וחוזרים הרבה יותר אחורנית ממה שהיה

מיכאל מלכיאור:  אני חוזר למטרה המרכזית של הדבר הזה ולהבטחות הברורות ובאמת היו חוקים שעברו שאחר כך הכניסו לחוק ההסדרים ואנחנו מכירים את השיטות שהיו

מיכאל מלכיאור:  היו דברים חקוקים באבן

מיכאל מלכיאור:  רק צריך להגיד שלצערי והיו לי מספר פגישות במשרד התרבות מאז שחוקקתי, הממשלה לא קיימה את החוק וזה דבר שפשוט נורא ואיום

מיכאל מלכיאור:  האזרחים צריכים לקיים חוק אבל הממשלה לא קיימה את החוק

מיכאל מלכיאור:  צריך גם להדגיש את זה

מיכאל מלכיאור:      מ-2016 ועד היום הזה לא עשו את ההצמדה ולצערי הכנסת לא עמדה על זה

מיכאל מלכיאור:  יכולתי ללכת לבג"צ על זה כי זה הכלי היחידי שיש לאזרחים אבל הממשלה לא קיימה

מיכאל מלכיאור:  הבטיחו לי במשרד התרבות פעם אחרי פעם שזה ישתנה אבל לא קיימו

מיכאל מלכיאור:  חוק הוא לא בחירה חופשית אם אתה רוצה או לא רוצה

מיכאל מלכיאור:  אין פה אפשרות של פרשנות שיכולים לעשות אם רוצים לא

מיכאל מלכיאור:  צריך להגיד באופן ברור שעם התוספת וזו צריכה להיות תוספת רשמית, אני שאלתי פה אם יודעים מה בדיוק, עשו מחקר על מה היה צריך להיות הסכום היום

מיכאל מלכיאור:  זה לא היה צריך להיות 85 מיליון, אני מניח שהסכום צריך להיות לפחות משהו בסביבות 130 או 140 מיליון

מיכאל מלכיאור:  אני לא יודע בדיוק מה הסכום צריך להיות אבל אני יודע שבתקופה הזאת נגזלו מטעם משרד התרבות, האוצר והממשלה יותר מ-100 מיליון שקלים מהספריות

מיכאל מלכיאור:      זאת פשוט גניבה מטעם הממשלה מהספריות

מיכאל מלכיאור:  זה סכום שנגזל

מיכאל מלכיאור:  מדינה לא יכולה לעשות דברים כאלה, אין דברים כאלה

מיכאל מלכיאור:  אני חושב שדי עם הקיצוץ העצום הזה שיש היום

מיכאל מלכיאור:  שאנחנו לא נערער על 85 מיליון השקלים הללו בשנה הזו ובשנה הבאה וניתן לזה לעבור איכשהו בשקט

מיכאל מלכיאור:  אין לי זכות לדבר בשם הספריות, אם מי שאחראי מסכים למה שאני אומר ואין לי זכות לדבר בשם חברת הכנסת

נעמה לזימי: אני אוטומטית מסכימה איתך, זה בסדר

מיכאל מלכיאור: אני הייתי מציע שאנחנו לא נערער ולא נקבל, זאת אומרת לספוג קיצוץ עצום לעומת מה שהיה צריך להיות, לספוג את הדבר הזה כחלק מהמאמץ של הקהילות והספריות והמאמץ המלחמתי עכשיו

מיכאל מלכיאור:  די עם הדבר הזה

מיכאל מלכיאור:  אני חושב שאם אפשר היה להגיע לפשרה הזאת זה היה דבר ראוי כדי שלא נרמוס את החברה לגמרי כדי להגיע לדברים שצריכים להגיע אליהם במאמץ המלחמתי

נעמה לזימי: תודה רבה לך הרב מלכיאור, אנחנו גם ננסה לשמוע את התשובות

נעמה לזימי:  יש עניין שלמרות שהאוצר התחייבו להיות פה הם עדיין לא פה

נעמה לזימי:  מה אנחנו עושות עם זה עכשיו? זה דיון שהוא לא ביום של דיוני תקציב וביום חמישי

נעמה לזימי:  עשינו את זה בכוונה כך כדי שהנציגים לא יגידו שהם לא יכולים להיות בגלל ועדות אחרות כמו שהיה במלחמה ולהעמיד כל מיני קשיים של הגעת נציגים , עשינו את זה בכוונה בעת הזו

נעמה לזימי:  מה שתיארת בסעיף המרכזי הוא שהשחיקה התקציבית היא למעשה קיצוץ

נעמה לזימי:  הספריות בקיצוץ מתמיד גם אם הוא לא באופן רשמי בחוק בגלל השחיקה ובגלל שלא העלו את התקציבים

נעמה לזימי:  לעשות את זה עכשיו בתוך החוק זו אמירה מאוד קשה

נעמה לזימי:      אני כן רוצה להגיד הערה לפני שניתן למחלקת המחקר להציג את המחקר שלה, יש גם אתכם וגם את אביעד מקרן ברל כצנלסון שהגיע עם מחקר שהם עשו

נעמה לזימי:  אני רק רוצה לומר שאני לא מקבלת את ההקבלה המשסע והלא הגונה של בוא נקצץ בתאגיד הציבורי אם לא בספריות

נעמה לזימי:  לא מחליפים עוול בעוול ולא צריך לגרום לשני שירותים חשובים כמו ספריות ציבוריות ותקשורת ציבורית להתקוטט על משאבים

נעמה לזימי:  זה לא הגון ולא נכון וכמו שאמרת יש גם מאיפה ומי שחמד ספציפית את החוק הספציפי הזה עשה את זה ממניעים אחרים, מהרצון לחלחל תיקון שבסופו של דבר ימית את החקיקה הזאת

נעמה לזימי:      אין שום סיבה לקחת חוק קבוע ולהתעסק ספציפית בו

נעמה לזימי:  כן גם לומר מעבר לדיון הזה שאם החוק הזה יגיע לאיזשהו תיקון אנחנו נילחם בו בוועדת החינוך מלחמה רצינית כי זה לא יעשה

נעמה לזימי:  אני מקווה כמו שאמרת שזה לא יקרה

נעמה לזימי:  כבר הייתה הודעה חיובית, פתאום זה לא כל כך קורה אז נבין

נעמה לזימי:  אני אתן למרכז המחקר והמידע להציג את המחקר שנעשה ולתת לנו את הסקירה

נעמה לזימי:  אתי וייסבלאי, אמרתי נכון? תודה שאת כאן ותודה על המחקר שלכם

נעמה לזימי:  כן?     

אתי וייסבלאי: תודה רבה

אתי וייסבלאי:  אציג כמה נתונים בסיסיים על הנושא של הספריות מתוך מסמך שנמצא בהכנה ואני עובדת עליו בימים אלה

אתי וייסבלאי:  כרגע במאגר מוסדות הציבור של משרד הבינוי והשיכון נמצאות 774 ספריות ב-208 רשויות מקומיות

אתי וייסבלאי:  יש 55 ספריות ברשויות ערביות ואציין שב-2007 במסמך קודם שלנו דובר על 1100 ספריות ציבוריות כולל שלוחות וספריות בסניפים

אתי וייסבלאי:  כמו שנאמר כאן הספריות מתוקצבות והפעילות שלהן מוסדרת באמצעות חוק הספריות הציבוריות מתשל"ה 

אתי וייסבלאי: התיקון שדובר עליו קובע את שיעור ההשתתפות של המדינה בתקציב הספריות בכ-50% מהסכום שנקבע וכמו שנאמר בעצם לא עודכן מאז התיקון של חכ"ל הרב מלכיאור

אתי וייסבלאי:       הספריות מתוקצבות בתקנה תקציבית ייעודית בתקציב מנהל התרבות, התקציב הוא 85 מיליון שקלים, ביצוע התקציב לפי נתונים שמפרסם משרד האוצר הוא בין 69 ל-77 מיליון שקלים מדי שנה

אתי וייסבלאי:  אגיד גם שהנתונים שמשרד האוצר העביר לבקשת הועדה הם נתונים גבוהים יותר והוא כולל בהם התחייבויות אבל לא לגמרי ברור מה ההתחייבויות האלה כוללות

אתי וייסבלאי:  הספריות מתוקצבות באמצעות מבחני תמיכה שמשתמשים בקריטריונים של גודל ומספר מינויים תוך מתן עדיפות לפריפריה כדי להקצות את התקציב לספריות השונות

אתי וייסבלאי:      לפי נתונים שפרסם משרד התרבות לגבי שנת 2023, אנחנו תכף נקבל גם נתונים יותר אחורה, התקציב הכולל של הספריות הוא 281 מיליון שקלים באותה שנה, מתוך זה 76 מיליון שקלים שהם 23% ממשרד התרבות

אתי וייסבלאי:  אם מסתכלים על הפילוח של התקציבים לפי אשכול רואים שכמחצית מהתקציב, 50% לערך, מגיע לספריות באשכולות בינוניים, 30% לאשכולות נמוכים ו-20% לאשכולות הגבוהים ביותר

אתי וייסבלאי:      עוד מהנתונים של משרד התרבות

אתי וייסבלאי:  מדובר כיום על 971,000 מנויים בספריות שהם 11% מהתושבים ברשויות שיש בהן ספרייה שהן לא כל הרשויות

אתי וייסבלאי:  במסמך קודם של מחלקת המחקר והמידע דובר על 15% מהתושבים

אתי וייסבלאי:  אנחנו רואים שיש פה מגמת ירידה לאורך שנים, גם לפני כן

אתי וייסבלאי:  אני אזכיר את הרקע לדיון הזה

אתי וייסבלאי:  באמצע ינואר היה תזכיר חוק ודובר על הפחתה של תקציב הספריות הציבוריות, הייתה אליו הרבה מאוד התנגדות

אתי וייסבלאי:  ועדת השרים לחקיקה שדנה בחוק לא קבעה סכום לקיצוץ אבל כן אמרה שתהיה אפשרות תיקון לחוק שתאפשר לשנות את סכום הבסיס שנקבע

אתי וייסבלאי:  התיקון הזה לא נמצא בתוכנית המאזנת שהוגשה ואנחנו לא מכירים שינוי בנושא הזה

נעמה לזימי: בדיוק, זה כרגע לא על השולחן

נעמה לזימי:  אוסיף משהו, היה גם ויכוח על זה ופנינו על זה, רצו שהחוק יגיע לתיקון בוועדת הכספים ואמרתי שאין דבר כזה, זה חייב להיות בוועדת החינוך ולא בתוך הכספים

נעמה לזימי:  החוק הזה כרגע לא לתיקון אבל אני מאמינה שאם הוא יגיע זה לא יהיה לוועדת הכספים בשלב הזה כי זה לא תחת התוכנית המאזנת ואז זה בהכרח יגיע לוועדת החינוך והספורט שהיא מקום יותר אוהד

נעמה לזימי:  זו המשמעות של הועדה הזו, היא אמורה לשמור על החוק הזה אז חשוב להגיד שכל עוד זה לא הגיע עכשיו זה כבר לא יהיה בוועדת הכספים בוודאות

נעמה לזימי:  זו נקודה חשובה בהקשר הזה

נעמה לזימי:  כן?     

אתי וייסבלאי: זה הכל בשלב הזה

נעמה לזימי: תודה

נעמה לזימי:  לפני שאתן לכם לדבר וזה חשוב אני רוצה שידבר אביעד הומינר מקרן ברל כצנלסון שהכין מחקר וגם יכול לתת את נתוני השחיקה שהם נתונים חשובים על השחיקה ארוכת השנים בתקציבים

נעמה לזימי:  אם תוכל לתת לנו פרטים - - -

אביעד הומינר רוזנבלום: בסדר גמור, אז קודם כל תודה על ההזמנה

נעמה לזימי: תודה לך

אביעד הומינר רוזנבלום: זה מחקר בכתיבה שאנחנו כותבים על הנושא של הספריות הציבוריות

נעמה לזימי: כבר בערך שנתיים אתם בכתיבה על הנושא נכון? בלי קשר

אביעד הומינר רוזנבלום: כן התעסקנו בזה גם לפני

אביעד הומינר רוזנבלום:  באופן אישי אגיד שהייתי הולך הרבה לספריה בתור נער וחזרתי לזה כשנולדו לי הילדים הקטנים שלי אז אני באופן אישי מאוד אוהב את הספריות ונמצא בהן לא מעט

אביעד הומינר רוזנבלום:  הן קרובות לליבי

אביעד הומינר רוזנבלום:  אני באופן אישי שואל ספרים דיגיטלית לטלפון שלי

אביעד הומינר רוזנבלום:  הספריות התחדשו באמצעים דיגיטליים ומתאימות את עצמן לרוח הזמן

אביעד הומינר רוזנבלום:  קודם כל כמו שהרב מלכיאור תיאר צריך להגיד שמההתחלה התקצוב של הספרות הציבוריות הוא תקצוב של ניסיון לאסדרה, שחיקה, אסדרה ושוב שחיקה

אביעד הומינר רוזנבלום:      בשנת 1975 חוקק בפעם הראשונה חוק הספריות הציבוריות בזמן ממשלת רבין הראשונה וכבר אז בדיונים בכנסת רואים שחברי הכנסת מדברים על זה שהספריות הציבורית נסגרות, פחות אנשים באים, פחות אנשים קוראים וצריך להסדיר את הנושא הזה

אביעד הומינר רוזנבלום:  אחרי הרבה ועדות ממשלתיות שהיו בנושא הזה כבר בשנות ה-60, ב1975 מחוקקים את החוק וקובעים איזושהי שיטת תקצוב

אביעד הומינר רוזנבלום:  עוברות כמה שנים, החוק נשחק ושוב מתקנים אותו ב2002

אביעד הומינר רוזנבלום:  ב-2003 יש שחיקה שלו שוב עם התכנית הכלכלית של נתניהו

אביעד הומינר רוזנבלום:  הרב מלכיאור מגיע ב-2007 ומחוקק את החוק מחדש

אביעד הומינר רוזנבלום:  ב-2013 נתניהו כראש ממשלה דוחה את היישום המלא של החוק עד ל-2015

אביעד הומינר רוזנבלום:       החוק של הרב מלכיאור, למרות שהייתה דחיה קלה ביישום המלא שלו, קיבע את התקציב את התקציב של הספריות הציבוריות והיה הרבה יותר מורכב לקצץ בו

אביעד הומינר רוזנבלום:  היתרון הגדול של תקציב שקבוע בחוק, בניגוד לרוב מוחלט של התקציבים בישראל, התאגיד הוא למשל דוגמה לתקציב שקבוע אבל רוב התקציבים לא כאלה, זה יתרון גדול  כי כשיש קיצוצים רוחביים ודברים דומים זה לא פוגע בתקציב הספריות ואנחנו יודעים שהספריות מועדות לפורענות

אביעד הומינר רוזנבלום:  ראינו לאורך השנים מאז חקיקת החוק שהרבה פעמים נוח לשרים ולממשלה להזניח את הסיפור הזה

אביעד הומינר רוזנבלום:  סוף-סוף בזכות החוק הזה התקציב שלהן קבוע

אביעד הומינר רוזנבלום:  נקבע שהמדינה תשתתף במחצית מהסכום שהיה אז

אביעד הומינר רוזנבלום:  הרב מלכיאור אומר שהוא התפשר, ראיתי בפרוטוקולים שהרב מלכיאור רצה שהמדינה תשווה את הסכום שהיא שמה לסכום שהרשויות המקומיות שמות אבל באוצר התעקשו שזה יהיה חצי מהסכום הכולל ושלא יהיה שווה לסכום של הרשויות המקומיות וזה מה שבסוף קרה

אביעד הומינר רוזנבלום:  נקבע בחוק שיהיה עדכון לפי מדד מחירים

אביעד הומינר רוזנבלום:  נקבע שהשר שאז היה שר החינוך והיום שר התרבות והספורט צריך לקבוע בתקנות מנגנון עדכון למדד המחירים לצרכן

אביעד הומינר רוזנבלום:  כמו שאנחנו יודעים וכמו שנאמר כאן הדבר הזה לא קרה

אביעד הומינר רוזנבלום:      בשנים הראשונות ועד תחילת 2020 לא כל כך הייתה אינפלציה, האינפלציה הייתה מאוד נמוכה ולכן ההפרש היה קטן אבל מאז הייתה אינפלציה משמעותית יותר

אביעד הומינר רוזנבלום:  תקציב הספריות נשחק בערך ב-10% מאז 2015

אביעד הומינר רוזנבלום:  אם הוא היה מתעדכן כמו שצריך התקציב היום היה צריך להיות 96 מיליון שקלים ובסך הכל נגרעו מתקציב הספריות 56 מיליון שקלים שהיו אמורים להגיע אליהן אם המנגנון הזה היה מתקיים בפועל

מיכאל מלכיאור: רגע, רק 10% מ- - -

אביעד הומינר רוזנבלום: כן, לא הייתה הרבה אינפלציה

נעמה לזימי: בגלל ההצמדה מדד

אביעד הומינר רוזנבלום: כן כי הרבה שנים לא הייתה כל כך אינפלציה בישראל ובעולם בכלל

מיכאל מלכיאור: אבל היו רק השנה 3%

אביעד הומינר רוזנבלום: כן זה בערך - - -     

מיכאל מלכיאור: ושנה שעברה, זה לא יכול להיות רק 10%

אביעד הומינר רוזנבלום: אלו מספרים קטנים יחסית

אביעד הומינר רוזנבלום:  בגלל שלפני זה לא הייתה אינפלציה ואפילו הייתה אינפלציה שלילית

נעמה לזימי: זה כולל השנה באמת? כולל את השנתיים האחרונות?     

אביעד הומינר רוזנבלום: כן, היו כמה שנים בהתחלה שהייתה אינפלציה שלילית אפילו אז זה ירד טיפה

אביעד הומינר רוזנבלום:  זה 56 מיליון שקלים

אביעד הומינר רוזנבלום:  10% זה סכום משמעותי מהתקציב בסופו של דבר, אני בטוח שהספריות היו נהנות ממנו

אביעד הומינר רוזנבלום:  עשיתי בדיקה נוספת ומאז 2015 בה החוק הסתיים האוכלוסייה בישראל גדלה במיליון איש

אביעד הומינר רוזנבלום:  אם היו מעדכנים את זה לפי קצב הגידול באוכלוסייה ,כי בסוף יש יותר אנשים שצריכים להשתמש בתקציב הספריות, התקציב היה אמור להיות סביב 110 מיליון שקלים שזה משהו רבה יותר משמעותי

אביעד הומינר רוזנבלום:  עשיתי בדיקה לפי הסיפור של המדד החברתי-כלכלי ואם בודקים את ההשתתפות של המדינה ושל הרשויות המקומיות לפי המדד רואים שברשויות באשכולות הנמוכים והבינוניים זה הרבה יותר משמעותי

אביעד הומינר רוזנבלום:  רשויות חזקות שמות יחסית הרבה כסף על הספריות הציבוריות ויותר נסמכות על עצמן בעוד רשויות ממקומות בינוניים וחלשים צריכות יותר את התקצוב של המדינה ולכן אם יהיה קיצוץ בתקציב שהמדינה שמה מי שיפגע בעיקר הן רשויות בינוניות חלשות כשהעשירות יותר יוכלו להשלים לפחות חלק בעצמן

נעמה לזימי: נכון

נעמה לזימי:  תודה

נעמה לזימי:  אני גם הופתעתי מהמספרים כשדיברתי עם אביעד בטלפון על זה, אני גם חשבתי יותר אבל צריך לזכור שבסוף באופן המצטבר אלה היו עשרות מיליונים שלא הגיעו אל הספריות לאורך השנים וזו בדיוק מגמת השחיקה שדיברנו עליה

נעמה לזימי:  אני רוצה, יונתן ברשותך, לתת לאיגוד ואז נעבור גם אליכם, בסדר? אני מקווה שגם שהאוצר יבוא עד שתדבר כדי שזה יהיה הדדי

נעמה לזימי:  אנחנו נתחיל עם רווית זיצר, מנהלת מחלקת ספריות במועצה האזורית שומרון

נעמה לזימי:  אמרתי נכון את השם?     

רווית זיצר: כן

נעמה לזימי: תודה רווית

רווית זיצר: קודם כל תודה על הפורום הזה והפלטפורמה ותודה רבה לכל הנוכחים בוועדה עצמה

רווית זיצר:  היינו פה בפעם האחרונה בחודש יוני לכבוד חגיגות חודש הספר ודיברנו על החשיבות של הספריות עצמן

רווית זיצר:  אני חייבת לומר שפחות או יותר בכל התקופה הזו אנחנו נמצאים במקום של עשרה צעדים קדימה ועוד 12 צעדים אחורה

רווית זיצר:  אנחנו נמצאים היום בפני איום של להיות או לחדול

רווית זיצר:  חשוב שנבין שזאת האמירה

רווית זיצר:  הספריות בסופו של דבר וכולנו מכירים את המספרים, לא אחזור עליהם, הן בית חם לתרבות ולשוויון בקהילה

רווית זיצר:  תחת קורת הגג של הספרייה קורים היום המון דברים

רווית זיצר:      יש כמובן את הערוץ הידוע של השאלת ספרים ועוד פעילויות שהן זרוע תומכת וחשובה של החינוך הבלתי פורמלי ומעבר לזה הן שגרירות של המון התרחשויות

רווית זיצר:  את זה כולנו יודעים, עכשיו בואו נדבר ישירות

רווית זיצר:  האיום בקיצוץ הזה, והספריות מבינות שהן צריכות להיכנס תחת האלונקה בשנה הקשה הזו ולפתחם של האתגרים שכל המדינה מתייצבת אליה , אבל איום הפתיחה של החוק הזה משמעותו בכייה לשנים רבות ויהיה מאוד קשה להחזיר את הגלגל אחורה

רווית זיצר:  אנחנו מבינים שנדרשת התגייסות בקיצוץ עצמו אבל לא ככה

רווית זיצר:  ברור לכולנו לאור - - -

נעמה לזימי: אני לא בטוחה

נעמה לזימי:  תקציב שמלכתחילה נשחק, אתם מתחת לאלונקה כבר הרבה מאוד זמן

רווית זיצר: נכון מאוד

רווית זיצר:  אני חייבת לומר משהו שהוא מאוד מובהק ובכלל

רווית זיצר:  בשנתיים האחרונות כשאנחנו עוסקות בעניין המיצוב והמוניטין של ספריות אנחנו מגלות הרבה פעמים שהפער נובע מחוסר הבנה של מה זה המקום הזה, מה משמעותו לקהילות, מה קורה שם בפועל ומעוד עניין חשוב

רווית זיצר:  מזה שנים ארוכות יש בעיה של אסדרה לא רק בעניין החוק אלא גם במסלולי הביצוע ומנגנוני הבירוקרטיה וגם כאן אנחנו חייבות לומר שאנחנו מגלות אוזן קשבת במשרד

רווית זיצר:  יושב כאן יונתן נציג המשרד שעבדנו איתו לא מעט בתקופה האחרונה ותודה רבה על כך

רווית זיצר:   אנחנו כל פעם כצעד לפני פתרון בערוצים הבירוקרטיים שמערימים עלינו קשיים ואנחנו לא מצליחים להשלים תהליך וזה גם דבר שהוא מאוד מהותי ויעזור לנו בניצול התקציב עצמו

נעמה לזימי: תודה

נעמה לזימי:  אני רוצה לעבור למיכל גאולה, יו"ר איגוד מנהלי הספריות

מיכל גאולה: שלום, צהריים טובים

נעמה לזימי: תודה לך

מיכל גאולה: אני לא אחזור אלא אוסיף

מיכל גאולה:  הצעת החוק הזאתי שהגיעה הייתה רעידת אדמה מוחלטת כי היינו עסוקים בכלל בשיטת העברת התקציב ל-2024 לספריות שגם היא די בעייתית ולא הספקנו לטפל

מיכל גאולה:  צר לי שלא נמצא פה נציג האוצר

נעמה לזימי: אנחנו בדין ודברים

נעמה לזימי:  אני רק אגיד שאם הוא לא יגיע זה ביזוי הועדה

נעמה לזימי:  יש סמכות חוקית בכנסת לזמן, אישרו הגעה ואי הגעה זה ביזוי הועדה

נעמה לזימי:  אני אפנה בצינורות המקובלים

נעמה לזימי:  אני אומרת את זה חד משמעית ומנהלת הועדה גם מסרה את זה

נעמה לזימי:   זה לא דבר שמקובל, ממש לא

נעמה לזימי:  זה לא קורה בכנסת, זה גוף פרלמנטרי מפקח

נעמה לזימי:  נכון, שוחקים את מעמד הכנסת יותר ויותר אבל עוד יש פה חוקים, תקנון ומנגנון

נעמה לזימי:  לא להגיע זה ביזוי הועדה

מיכל גאולה: אז אני אשאל את השאלות גם כשהוא לא פה כי אני חושבת שאולי במשרד התרבות שואלים אותן

מיכל גאולה:  אני שואלת את עצמי איך משרד האוצר החליט דווקא להיכנס לחוק הזה והוא רוצה לקצץ ממנו 25 מיליון שקלים שזה כלום לעומת מה שצריך לקצץ כשהוא יודע שהוא לא עמד בחוק ולא הצמיד אותו, זאת אומרת שיש פה שחיקה שאם נתבע אותה זה יהיה יותר מ-25 מיליון ואם מקזזים אז זה לא יוצא

מיכל גאולה:  כשהוא יודע שהחוק עצמו ובמיוחד מ-2007 נתן קריאת כיוון לרשויות ויותר ספריות נפתחו

מיכל גאולה:  זאת אומרת שאותה עוגה מתחלקת על יותר ספריות

מיכל גאולה:  וגם העניין הערכי, בכלל ובימים האלה

מיכל גאולה:  גם בקורונה וגם עכשיו במלחמה במנהל התרבות מוסדות התרבות היחידים שעבדו ולא הפסיקו לעבוד לרגע הן הספריות הציבוריות

מיכל גאולה:  אנחנו יכולים להביא עדויות ועכשיו החיילים חוזרים וכותבים לנו שאיזה יופי היו לנו בטנקים ספרים ואיזה יופי פתחתם ספריות

מיכל גאולה:      אמרו כאן כמה מבנים יש וכולם היו מוגנים

מיכל גאולה:  כל הספריות ביצעו פעילויות הפוגה למפונים וגם למי שלא למפונים

מיכל גאולה:  אנחנו חיזקנו ואנחנו מחזקים את הרוח ואת ההרגשה של הלאום

מיכל גאולה:  אנחנו עם הספר, איך יכול האוצר בכלל לחשוב לגעת במוסד כזה בימים כאלה?     

נעמה לזימי: נכון

מיכל גאולה: הוא לא פה אז אני לא יכולה לשאול אותו

נעמה לזימי: נירה, שאלה לי אלייך כיועצת משפטית

נעמה לזימי:  האם יש לנו אפשרות לעשות פניה קודם כל ולהגיד שנוכח השחיקה שנאמדת בפי שניים ממה שרצו לקצץ אפשר להגיע לאיזשהו הסדר ברמה הזאת? הרי יש כאן מעבר על החוק כמו שנאמר, זה אי יישום החוק

נעמה לזימי:  ומנגד רוצים לקצץ

נעמה לזימי:  חוק הוא לא חד צדדי

נעמה לזימי:  האם אפשר להוציא חוות דעת משפטית בנושא הזה?     

נירה לאמעי רכלבסקי: אני בדיוק מתכתבת עם היועצת המשפטית של משרד התרבות

נעמה לזימי: מעולה

נירה לאמעי רכלבסקי: הם אמורים לפרסם איזושהי חוות דעת בעניין אבל אם היא תהיה היא תיתמך בתיקון חקיקה

נירה לאמעי רכלבסקי:  אני חייבת לומר שאני לא הבנתי מה הכיוון שלה ולא פורסים את זה בפני כרגע

נירה לאמעי רכלבסקי:  אני מקווה שהכיוון לטובת הספריות

נעמה לזימי: תכף נבין גם את משרד התרבות

מיכאל מלכיאור: אני רק רוצה להוסיף נקודה אחת שאולי תבהיר את ההבדל ביני ובין בית ברל

מיכאל מלכיאור:  הסתכלתי באינפלציה של כל השנים האחרונות ואני חושב שהטעות שלכם שאני מבין מאיפה נובעת היא שאתם מחשבים רק את האינפלציה מאז שנת 2016 או משהו דומה, אבל זאת לא הייתה כוונת המחוקק בשום אופן

מיכאל מלכיאור:  כשאנחנו קבענו את החוק וקבענו 85 מיליון שקלים זה היה 85 מיליון לפי שקלים של 2007

מיכאל מלכיאור:  זה נכון שאנחנו רק ב2013 הגענו למלוא הסכום של 85 מיליון השקלים לפי ההסכמות לגידול שעשינו בחוק אבל זה היה לפי השקלים של 2007

מיכאל מלכיאור:  אם אתה מסתכל טוב על האינפלציה של השנים מ-2007 עד 2013, אתה תראה שהייתה אינפלציה  - - -

אביעד הומינר רוזנבלום: זה בערך 100 מיליון ככה

אביעד הומינר רוזנבלום:  זה מה שעשיתי בהתחלה ועשינו איזו התייעצות משפטית אבל כנראה אתה צודק כי אתה חוקקת את החוק

מיכאל מלכיאור: זאת הייתה ודאי כוונת המחוקק וודאי שככה היה צריך לעשות ולכן אנחנו מגיעים - - -

נעמה לזימי: לסכום אפילו הרבה יותר גדול

אביעד הומינר רוזנבלום: ל-100 מיליון כן

מיכאל מלכיאור: הרבה יותר גדול, זאת הייתה כוונת המחוקק ולכן הפער הוא הרבה יותר גדול מהפער שאנחנו מדברים עליו

מיכאל מלכיאור:  אני חושב שזה חשוב להדגיש את הנקודה הזו

מיכאל מלכיאור:  הגעתי להסכמה גם עם בית ברל וזה גם חשוב

נעמה לזימי: מאוד

נעמה לזימי:  אתה עוד יותר מחזק את העניין ואני חושבת שצריך להפנות את זה גם לשגית ואולי להוציא איזו חוות דעת מהיועצת המשפטית של הכנסת לזה שהחוק הזה לא יושם

נעמה לזימי:  זה משהו שחוקקו פה בכנסת ישראל וצריך להיות לו ערך ושקיצוץ לא יכול להתעלם ממה שלא יושם

נעמה לזימי:  אם רוצים לקצץ שיקצצו בתקציב שלא הגיע

מיכאל מלכיאור: אני גם חושב שלא צריך לשנות פה חוק

נעמה לזימי: ממש

נעמה לזימי:  אולי זה כיוון שצריך לבדוק אותו משפטית כי האוצר לא - - -

מיכאל מלכיאור: גם אם רוצים להגיע להסכמות אנחנו יודעים שמשרד התרבות שאני מאוד אשמח לשמוע, ואני חושב שאנחנו הולכים ביחד יד ביד עם משרד התרבות ושמחתי לשמוע את זה גם מהספריות וככה היה במשך השנים

מיכאל מלכיאור:  אם יש הסכמה בשתיקה שמוכנים לקבל את הקיצוץ הגדול בשקט עכשיו בלי לתבוע את מה שצריך להיות הסכום האמיתי ושמשרד התרבות לא ידרוש מהאוצר את מלוא הסכום שהחוק היה צריך לתת אז די לצרה הזאת

מיכאל מלכיאור:  להגיע להסכמה הזאת ולעבור הלאה לדברים אחרים

יהונתן טל: אנחנו שותקים כי אנחנו מנומסים, יש לנו מה להגיד

מיכאל מלכיאור: אני בטוח

מיכל גאולה: אני רק רוצה - - -

נעמה לזימי: אבל עוד משפט, כן

מיכל גאולה: אני חייבת להתייחס בהערה בחוק שהיה רשום שהמטרה שלו היא לייעל את תפקוד הספריות

מיכל גאולה:  הוא לא נמצא פה אבל אם רוצים לייעל את תפקוד הספריות בבקשה שיתנו תוספת תקציבית

נעמה לזימי: נכון

מיכל גאולה: שישנו את הסכום הקבוע בחוק

מיכל גאולה:  לא כמה רשויות השקיעו ב-2006 אלא כמה רשויות משקיעות עכשיו

מיכל גאולה:  זה ייעל את עבודת הספריות - - -

נעמה לזימי: זה יכול גם לייעל דרך להוריד בירוקרטיות - - -

מיכל גאולה: להעביר את התקציב בתחילת השנה בפעימות קבועות, פרויקטים רוחביים

מיכל גאולה:  יש לנו שורה של המלצות איך לייעל, אבל לא בפתיחת החוק ובטח לא בצמצומו

נעמה לזימי: תמיד כשאומרים כל מיני מילים כאלה אף פעם לא מתכוונים להפוך את העבודה לעבודה יותר שפויה ונורמטיבית ואגב שוחחתי גם עם כמה ראשי רשויות וכולם מלינים על הסיפור הבירוקרטי

נעמה לזימי:  גם מול הרשויות הם חווים את הבירוקרטיה הזאת כמשהו ממש קשה ובלתי נסבל

נעמה לזימי:  אני יודעת שמשרד התרבות פועל בנושא גם מהדיון הקודם ונשמח לשמוע עדכון על זה אבל חד משמעית מי שרוצה לייעל קודם כל יתקן את כל הבעיות ולא יקצץ לפני שהוא מתקן את הבעיות

נעמה לזימי:  אני רוצה שגם אורלי ועמית ואחרים ידברו ואני כן אתן רגע למשרד התרבות ונחזור אליכם

נעמה לזימי:  יהונתן, תודה

מיכאל מלכיאור: הפסקתי אותך באמצע

נירה לאמעי רכלבסקי: לא, לא

נירה לאמעי רכלבסקי:  אני בודקת מול היועץ המשפטי של משרד התרבות כדי להבין מה העמדה

נעמה לזימי: נגיע אלייך, בסדר

נעמה לזימי:  למרות שאני כן בעד לפנות גם לייעוץ של הכנסת, נפנה גם לשגית

נעמה לזימי:  קודם כל אני רוצה להגיד ליהונתן טל תודה

נעמה לזימי:  אתה ראש מטה של מנכ"ל משרד התרבות נכון?     

יהונתן טל: כן

נעמה לזימי: באת גם ממילואים אז תודה עוד יותר

נעמה לזימי:  רבקה נמצאת איתך? את רבקה?     

כלנית שמיר: אני כלנית

יהונתן טל: כלנית ממלאת מקום ראש מנהל תרבות

נעמה לזימי: תודה רבה גם שהגעת כלנית שמיר

נעמה לזימי:  אני אתן לכם את הבמה להסביר לנו מה קורה כדי שנבין וגם נגיד תודה

נעמה לזימי:  הייתם איתנו בפעם הקודמת עם החברה, ניטוטק והבעיות שהיו שם

נעמה לזימי:  אני מקווה שאתם איתנו גם עכשיו

יהונתן טל: אני אפתח ואומר שברמה האישית אני מתחבר למה שאמר הרב מיכאל מלכיאור

יהונתן טל:  כשהזדכיתי היום על הציוד אחרי 125 ימים של מילואים - - -

נעמה לזימי: קודם כל תודה לך לפני כל דבר

יהונתן טל: החיבור בין החרב לספר ממשי לפחות מבחינתי

יהונתן טל:  תודה לך על החוק שאנחנו אמונים לממש אותו ומקווים שנדע לעשות את זה בצורה טובה

יהונתן טל:  לגבי מה שעלה פה, אני לא מציע שאנחנו נתייחס לעניין השחיקה שהייתה, בטח לא כנציגים העכשוויים של משרד התרבות והספורט כי אנחנו סתם ניכנס לדיוני תקציב ומה היה צריך לקצץ וזה לדעתי המנדט של האוצר

יהונתן טל:  אני לא שמעתי על חוות דעת משפטית שהיא אמרה שכרגע נמצאת בהתכתבות מול היועץ המשפטי

יהונתן טל:  שלנו

יהונתן טל:  יכול להיות שבגלל שארבעה חודשים לא הייתי אבל גם כלנית לא שמעה על זה

נירה לאמעי רכלבסקי: הוא באמת לא ענה לי לגבי חישוב ההצמדות

יהונתן טל: זה דיון שעלה פה גם בפעם הקודמת ואני יודע שנשלח מכתב לאוצר

יהונתן טל:  אנחנו נשמח

יהונתן טל:  לגבי הקיצוץ הנוכחי, צריך לומר שאנחנו בסופו של דבר משרד ממשלתי

יהונתן טל:  אנחנו מקבלים תקציב ואמונים לממש אותו לטובת הקהלים שהוסמכנו בטווח הסמכות שלנו

יהונתן טל:  יש לנו סל קטן ממנו יש לנו טווח של משחק ואני חושב, לא יודע אם נאמר לכם על ידי השר, שכן יהיה שינוי בגובה הקיצוץ

נעמה לזימי: זה נאמר ממש בראש חוצות ואז גילינו שכן יש קיצוץ אז מה - - -

יהונתן טל: לא שלא יהיה קיצוץ, יהיה שינוי בגובה הקיצוץ ומבחינת הטווח שאני יודע שיש למשרד התרבות והספורט זה לדעתי ממש למתוח את התקציב שלנו

נירה לאמעי רכלבסקי: מה הכיוון של תיקון החוק? מה מתכננים?     

יהונתן טל: לגבי תיקון החקיקה

יהונתן טל:  בתיקון החקיקה לא יהיה סכום פחות מ-85 מיליון שקלים

יהונתן טל:  בתיקון החקיקה יהיה סכום של 85 מיליון שקלים אבל יגיעו אליו בשנת 2026 בעזרת השם

יהונתן טל:  הקיצוץ השנה יהיה באזור, ושוב אני לא רוצה להתחייב על סכומים כי זה תלוי בדיוני תקציב ואנחנו מדברים על כיוונים ומאמצים רבים שאנחנו עושים כדי לספוג מתקציב המשרד וגם בדיונים מול האוצר, אנחנו נדבר השנה על קיצוץ שבמסגרתו התקציב יעמוד על 73 מיליון שקלים ובשנה הבאה יגיע ל-79 מיליון שקלים

יהונתן טל:      צריך לומר, כל תקנות משרד התרבות והספורט ספגו בצער גדול קיצוץ של 8%, כשבכל שאר הקיצוצים לאורך השנים הן היו מוגנות מקיצוץ בכלל

יהונתן טל:  אם לנרמל את הקיצוץ אנחנו מדברים על קיצוץ של 6 מיליון יותר בתקציב הספריות מהקיצוץ הכולל שהיה

יהונתן טל:  אני יודע ומכיר את הטענות על עניין השחיקה, אני לא חושב שמשרד התרבות והספורט יכול לתת מענה בעניין הזה

יהונתן טל:  מבחינת החוק אני חושב שאתן יכולות להיות רגועות ורק אומר שיש תיקון שמשרד התרבות והספורט עובד עליו של חוק הספריות

נעמה לזימי: אני רוצה רגע להבין

נעמה לזימי:  החוק הוא חוק מגן, אין הרבה חוקים כאלה

נעמה לזימי:  מה ההתעקשות פה על 6 מיליון שקלים? למה?     

יהונתן טל: אין התעקשות

נעמה לזימי: יש התעקשות

נעמה לזימי:  אני לא מבינה את זה

יהונתן טל: יש פה קיצוץ בתקציב המדינה שנכפה עלינו

נעמה לזימי: אז לא הייתם נוגעים ב-6 מיליון השקלים

כלנית שמיר: זו שאלה לאוצר יותר

נעמה לזימי: אני מסכימה, או שנעשה להם שיחה פה תוך כדי הועדה עם מי שצריך לדבר ונעצור רגע

נעמה לזימי:  אין דבר כזה, זה לא הגיוני וביזוי הועדה

נעמה לזימי:  אנחנו מאשרות הגעה לכל, זה ברור לנו

קריאה: הוא עלה אולי בזום? יואב הכט

קריאה:  לא עלה?     

יהונתן טל: צריך לומר שככלל בתקציב הזה משרד התרבות והספורט היה במעין קרב בלימה על כל הענפים שהוא אמון עליהם

יהונתן טל:  נכנסנו מתחת לאלונקה

נעמה לזימי: אתה יודע מה הבעיה יהונתן? שאחרים לא נכנסו מתחת לאלונקה

נעמה לזימי:  שנינו יודעים שספריות - - -

יהונתן טל: אני נציג משרד התרבות והספורט

נעמה לזימי: נכון

נעמה לזימי:  ולכן התקציב שלך צריך להיות חשוב לך

נעמה לזימי:  אנחנו יודעים שזה תקציב שיכול לסגור ספריות בפריפריה

נעמה לזימי:  מרגע שהחוק הזה נפתח אני מודאגת

נעמה לזימי:  אני מודאגת כי אני יודעת שיש סיבה שרוצים לפתוח את החוק הזה

נעמה לזימי:  אתה עוד אומר שזה כבר לא 25 מיליון, זה 6 מיליון

נעמה לזימי:  בשביל זה פותחים חוק ועושים מלחמת עולם? אני לא יודעת

יהונתן טל: יושב ראש הועדה

יהונתן טל:  יש פה קיצוץ שאנחנו קיבלנו לבצע

יהונתן טל:  אני רציתי להגיד משהו אחר

יהונתן טל:  החוק ממילא נמצא בימים אלה בדיון שלא התחיל עכשיו אלא לפני חודשים רבים לשינוי החוק במשרד התרבות והספורט

יהונתן טל:  כמו שאמר חבר הכנסת לשעבר הרב מיכאל מלכיאור שבמהלך השנים יש דברים שלא נאכפו או התגלו כפחות ישימים או רלוונטיים ולכן אנחנו עובדים על תיקון כולל של החוק

יהונתן טל:  תיקון בלי פניה מאף אחד כי נושא הספריות הוא נושא ששר התרבות והספורט מייחס לו חשיבות רבות

נעמה לזימי: יהונתן, שאלה

נעמה לזימי:  אתם עובדים על תיקון החוק, האם מכל מי שנוכחים פה מישהו נמצא בדיון על זה? מישהו מכיר את זה?     

יהונתן טל: בפעם הקודמת שהתכנסנו פה דיברנו על רבדים של החוק

יהונתן טל:  הרובד של התקנות והרובד של המרכז, של הקולות הקוראים

יהונתן טל:  אנחנו נמצאים בשיח עם איגוד מנהלי הספריות ועם המועצה לספריות ציבוריות

נעמה לזימי: על תיקון החוק?     

קריאה: אנחנו יכולים להגיב כבר יהונתן ולהתפרץ?     

נעמה לזימי: כן, אפשר, יש הערות ביניים בוודאי

יהונתן טל: אנחנו נמצאים בעבודה וכמו שאמרה רווית לצערנו הרבה לא הצלחנו להשלים גם בעקבות המלחמה וגם בעקבות סדרי עדיפויות אחרים אבל אנחנו ודאי נשלים את משימתנו

מיכאל מלכיאור: מה שאני דיברתי עם המשרד התרבות הוא ליישם את החוק, לא לגרוע אלא להוסיף

יהונתן טל: לא, חלילה

יהונתן טל:  אנחנו מוסיפים

נעמה לזימי: אתה מדבר על תיקון - - -

יהונתן טל: אני מדבר על תיקון שלוקח דברים שהם פחות רלוונטיים

נעמה לזימי: למשל?     

יהונתן טל: שעות פתיחת הספריות שבסוף כן יצרו מגבלה שמכריחה אותנו להגביל בקול קורא

יהונתן טל:  להתאים את החוק למציאות שאנחנו רואים

יהונתן טל:  הכל יעשה בשיח ובשיתוף

מיכאל מלכיאור: אבל זה לא קשור לקיצוץ

יהונתן טל: זה ו

יהונתן טל: \ודאי

יהונתן טל:  אני הבאתי את זה כדוגמה לזה שמשרד התרבות והספורט בעצמו רואה חשיבות בחוק ואין לו שום כוונה לא לוותר על החוק או לתת לחוק ליפול בין הכיסאות

יהונתן טל:  אנחנו עמדנו על זה שבחוק בשיתוף עם ארגון מנהלי הספריות והמועצה ייכתב 85 מיליון על אף הקיצוץ שצריך

נעמה לזימי: יהונתן אני לא מבינה אתכם במשרד

נעמה לזימי:  אני לא מבינה איך אני רואה תקציב שיש בו דברים, אנסה לא למנות אותם כדי לא להיכנס ספציפית לעניין מסוים אבל שנינו יודעים שיש פה כמה מיליארדים שהם לא הגיוניים בעת הזו ואתם מתעקשים על הקיצוץ של כבשת הרש

נעמה לזימי:  אני לא מבינה איך אתם נותנים לזה יד

נעמה לזימי:  אתם צריכים להגיד שאתם לא נוגעים ולא לגעת בתקציב

נעמה לזימי:  זה תקציב ערכי, רוחני, תרבותי של חברה

נעמה לזימי:  משרד התרבות והספורט, יש לכם תפקיד

נעמה לזימי:  זכיתם להיות בעת קריטית במקום הזה ולאומה הזו ויש לכם תפקיד

נעמה לזימי:  התפקיד שלכם הוא להגיד גם שסדרי העדיפויות לא יכולים להיות על חשבון עם הספר, סליחה על הפאתוס, על חשבון הנרטיב של אומה ועל חשבון שוויון ההזדמנויות

נעמה לזימי:  למה? שנינו יודעים על תקציבים מיותרים לחלוטין

נעמה לזימי:  למה? איזו פשרה מצדיקה את זה? אני לא מבינה

נעמה לזימי:  בדיון הקודם התרשמתי עמוקות וגם דיברתי עם השר אחר כך

נעמה לזימי:  אין לי ספק שאתם בתפיסה בעד השירות הזה

נעמה לזימי:  אני לא מזהה עוינות

נעמה לזימי:  למה לשתף פעולה עם מי שכן עוין את השירות הזה?     

יהונתן טל: אני לא מכיר את מי שעוין

יהונתן טל:  אני גם לא השתתפתי בדיוני תקציב ואני לא יכול לקבוע מהו תקציב מיותר ומה לא

יהונתן טל:  אני מממש את חוק התקציב כמו שאני מקבל אותו

יהונתן טל:  אני יכול להבטיח לך שגם אם לא הייתי בדיוני התקציב, גם המנכ"ל וגם השר שלי נלחמו על כל שקל כדי שיישאר, אם לא להגדיל

יהונתן טל:  אני בטוח שהם הביאו את התוצאה הטובה ביותר שיכלו

מיכאל מלכיאור: הבעיה שמי שצריך להיות בדיון הזה הוא האוצר

נעמה לזימי: נכון, בואו נבין מה קורה

דפנה סידס-כהן:  - - - ביזוי הכנסת

נעמה לזימי: ביזוי הכנסת

נירה לאמעי רכלבסקי: מאחר שהחוק מתייחס באופן ייחודי יחסית לעובדה שהשר יקבע את שיעור השתתפות אוצר המדינה ביחד עם הארגונים הציבוריים לאחר שמיעת דעתם שכל מה שקשור לתקצוב וקביעת סכומים 

נירה לאמעי רכלבסקי: אני מבינה שהתיקון זה אולי הולך לעשות, אני עוד לא יודעת מה התיקון ואני לא מבינה את זה מאף אחד

נירה לאמעי רכלבסקי:  לשמוע את הארגונים הציבוריים הנוגעים בדבר זה בפירוש חלק מתכלית החקיקה הזאת וזה נקבע באופן ייחודי

יהונתן טל: משרד התרבות והספורט בכל החוקים שהוא אמור לממש, גם בשגרה, חלה עליו חובת היוועצות מול מועצות ציבוריות ואנחנו נעשה את זה

נירה לאמעי רכלבסקי: גם מול הארגונים, הארגונים הציבוריים

יהונתן טל: גם מול הארגונים

מיכל גאולה: אנחנו באיזשהו שיח עם המשרד

מיכל גאולה:  את זה אני חייבת להגיד

מיכל גאולה:  סיפרו לנו כמה הם הולכים לקצץ, גם את זה אני יודעת, יהונתן לא חידש לנו

מיכל גאולה:  את כל שאר השינויים שרוצים לעשות על הדרך ולפתוח את החוק זה משהו ששיתפו אותנו בו רק בראשי פרקים

מיכל גאולה:  מיום ליום אומרים לנו שיראו לנו את זה לפני כן ואנחנו מבקשים שתראו לנו מה אתם חושבים לשנות

נעמה לזימי: לא, לא, אני רוצה לקטוע אותך

נעמה לזימי:  זה לא צריך להיות בכלל

נעמה לזימי:  אתן לא צריכות לקבל טיוטה אתן צריכות להיות חלק מהתהליך הראשוני

נעמה לזימי:  אל תגיעו לקטע של לקבל טיוטה

נעמה לזימי:  אתן צריכות להיות חלק מובנה מכל הצעדים בדרך

נעמה לזימי:  תאמיני לי ברגע שזו טיוטה זה מנוי וגמור

נעמה לזימי:  זו רק קוסמטיקה מה שתעשו שם

יהונתן טל: לא עשינו את זה עד היום בשאר הדברים ולא נעשה את זה מהיום

יהונתן טל:  גם בתהליך הזה אתם תהיו חלק

קריאה: כולל המועצה יהונתן

יהונתן טל: בוודאי

נעמה לזימי: אז אני סומכת עליך

נעמה לזימי:  אני רוצה להגיד שזה שמגיע לכאן ראש מטה מנכ"ל המשרד על מדים אבל נציג האוצר שנתן לנו התחייבות לא מגיע זו בושה

נעמה לזימי:  זה לא קורה לנו בוועדה, אין דבר כזה

אורלי סימון: המדיום הוא המסר

נעמה לזימי: לגמרי

נעמה לזימי:  אנשים יודעים בתפקידים שלהם את תפקיד הפיקוח הפרלמנטרי ואת החובות להגיע לפה ואני נדהמת מהזלזול הזה

נעמה לזימי:  זלזול שאומר המון ואני דורשת שנחייב את הדיון הנוסף עם נציג האוצר למרות התקציב

נעמה לזימי:  אנחנו היינו הכי בסדר, עשינו דיון ואמרנו שמתחילים תקציב אז לפני שיתחילו הדיונים נציג האוצר ייתן לנו פה תשובות

נעמה לזימי:  מבחינתי שהם יצטרכו למצוא איך הם מגיעים אלינו לדיון לדבר הזה , פגישת עבודה או משהו אחר שנחליט

נעמה לזימי:  אני רוצה לשמוע את אורלי סימון, יו"ר המועצה הציבורית לספריות ציבוריות

נעמה לזימי:  תודה שהגעת אלינו אורלי

אורלי סימון: אכן, אני אורלי

אורלי סימון:  אני רוצה להמשיך ממה שאת מוחה עליו לאורך כל הועדה וזו היעדרות משרד האוצר

אורלי סימון:  אני חושבת שהלב האטום שבו הם מקשיבים לסנטימנט הציבורי שעולה פה מכל אחד מהדוברים ועולה מהסיקור העיתונאי ועולה בכל פעם כשמדברים על הספריות הציבוריות שקברו אותן בעודן בחיים, הן לא מתו

אורלי סימון:  הן לא מתו בארץ ולא מתו בעולם אלא רק הולכות ופורחות וסוגות

אורלי סימון:  הן הופכות להיות שירות ציבורי הרבה מעבר לספרים, מי קורא ספרים או מי לא קורא ספרים

אורלי סימון:      קודם כל, הריני להודיעכם שקוראים ספרים ושספריות הן מרכז תרבות בחברה שלהן ובקהילה שלהן

אורלי סימון:  הן מקום אליו באים אנשים צעירים

אורלי סימון:  אנחנו בוועדת צעירים וצעירים באים כי הם לא רוצים לשלם 50 שקלים לבית קפה ולהרגיש לא נעים שהם יושבים ועובדים שם, הם רוצים לגור בפריפריה ולא במרכז תל אביב ולעבוד בטלוורקינג ממקום אחר והמקום האחר הזה יכול להיות ספריות

אורלי סימון:  לספריות יש תפקידים כמרחבים ציבוריים הרבה מעבר למי קורא היום ספרים

אורלי סימון:  אנחנו משכנעים את המשוכנעים כי הלא משוכנעים לא נמצאים פה בצורה בזויה ושערורייתית

אורלי סימון:  להם נוח להיות בירוקרטים ולמצוא את הפתח לעשות את מה שנוח לאג'נדה שלהם שזה להוציא סכומים מחוקים מגנים ומעניין שבעם הספר אנחנו צריכים להגן על החוק שאמור להיות הכי ברור מאליו

אורלי סימון:       למה אנחנו צריכים להגן על הזה בכלל? הנה למה אנחנו צריכים להגן על זה

אורלי סימון:  תודה רבה ליואב הכט שלא הגיע לישיבה

אורלי סימון:  אני מודה לו מקרב לב שהוא לא הגיע לישיבה כי הוא נתן לנו בדיוק את מה שהיינו צריכים, את התמונה המדויקת של עמדת האוצר כלפי השירות לציבור

אורלי סימון:  הציבור כולו עומד לצד השירות הזה, מעוניין בשירות הזה

אורלי סימון:  הצעירים זקוקים לו, הפריפריה זקוקה לו, החרדים זקוקים לו, הערבים זקוקים לו

אורלי סימון:  העשירים זקוקים לו והעניים זקוקים לו

נעמה לזימי: אורלי, רק להגיד לך משהו

נעמה לזימי:  המאבק הזה, אני אפילו לא יכולה להגיד לך כמה פנו אליי בגללו

אורלי סימון: אני יודעת היטב

נעמה לזימי: אפילו אתמול בוועידת דה מרקר דיברו על ההצלחה במניעת הקיצוץ בספריות הציבוריות

נעמה לזימי:  זה לא נתפס

נעמה לזימי:  אנשים מחפשים קהילה, קבוצת משמעות ומרחב חברתי תרבותי

אורלי סימון: ספרייה זה הרבה מעבר לזה וזה בכל העולם

נעמה לזימי: בדיוק

אורלי סימון: שהחברים מהאוצר שכתבתי להם יחצו את הכביש, סליחה באוצר הם לא צריכים לחצות את הכביש אלא רק לעבור לבניין הסמוך אליהם לספרייה הלאומית ולראות מה קורה שם מאז שפתחנו לפני 100 ימים

אורלי סימון:  מה קורה לעם הספר כשהוא בא, בימים האלה ומגיע בדמעות

אורלי סימון:  אני מנהלת אגף שירותי קהל בספרייה הלאומית, אנשים מגיעים אלינו בדמעות אל דלפקי השירות ואומרים לנו בשביל זה אנחנו נלחמים, מה שנמצא פה על המדפים הוא מה שיגרום לנו לנצח את המלחמה

אורלי סימון:  לבניין ליד זה מה שיש להגיד עכשיו? שהוא מנצל את זה כמשהו שהוא רוצה להוציא סכומים מתוך חוקים? בושה לעם הספר שצריך להילחם באוצר להוציא סכומים מתוך חוקים שצריך בכלל להגן עליהם

נעמה לזימי: נכון, שלא הגדילו אותם

אורלי סימון: לא שאנחנו צריכים להילחם בזה

אורלי סימון:  אני מודה להם שוב שהם לא באו כדי להוכיח בדיוק

אורלי סימון:  הנה אפשר להוציא את זה כהודעה לעיתונות על כמה הספריות חשובות לתקציב המדינה

נעמה לזימי: רוצה גם לומר שלא נתקלתי הרבה זמן במכתב של 100 ראשי רשויות ומועצות אזוריות שחתמו עליו תוך יממה

אורלי סימון: אז איפה הפער הזה?     

נעמה לזימי: הציבור שם

נעמה לזימי:  משהו פה מנותק

אורלי סימון: איך הכנסת מטפלת בפער הזה שקיים בין הסנטימנט הציבורי ולא הפאתוס אלא האמיתי הקיים, בין השירות הציבורי הנדרש לעובדה שברגל גסה כזאת ולא רק שכמו שהרב מלכיאור מתעקש לא די שלא קיבלנו את 100 מיליון השקלים אלא אנחנו צריכים להודות ולנשום אנחת רווחה שב-2026 נגיע לסכום שהיה לנו ב-2016

אורלי סימון:  למה אנחנו צריכים להיות בסיטואציה הזאת? מה זה?     

קריאה: 2013

אורלי סימון: 2013 סליחה

נעמה לזימי: משפט אחרון בבקשה

אורלי סימון: משפט אחרון

אורלי סימון:  אני קוראת למשרד התרבות כמי שמוביל את התרבות לקחת את התהליך שעשתה המועצה הציבורית יחד אתכם יד ביד, לגבש תכנית אסטרטגית לספריות הציבוריות אחת ולתמיד כמו שנעשה בכל המדינות ולא בכדי הרב מלכיאור הוסיף את זה

אורלי סימון:  יש לנו את המודל הדני והמודל הנורווגי איפה נמצאות הספריות הציבוריות במרחבים העירוניים ובמרחבים של השירות לציבור ואני קוראת למשרד התרבות לקחת על התכנית האסטרטגית שנכתבה על ידכם ולממש אותה

אורלי סימון:  אני קוראת למשרד התרבות אחת ולתמיד להחליט ולקבל החלטות אסטרטגיות, לא פרקטיות של איך מעבירים או לא מעבירים אלא אסטרטגיות איך משרד הציבור מייצב, ממצב ומשפר את מעמד הספריות הציבוריות במדינה שלנו

נעמה לזימי: כל מילה

נעמה לזימי:  תודה רבה

נעמה לזימי:  עמית גיטלר, מנכ"ל המרכז לספריות וספרות בישראל

עמית גיטלר: תודה רבה

נעמה לזימי: תודה שבאת אלינו

עמית גיטלר: תודה רבה

עמית גיטלר:  קודם כל אני אזכיר לכל היושבים פה שהעמותה שהיום זכיתי להיות המנכ"ל שלה הוקמה גם במסגרת החוק

עמית גיטלר:  בפעם הקודמת שהיה תיקון לחוק היינו גם חלק מהדיונים ונשמח להיות גם הפעם

עמית גיטלר:  בתור עמותה לטובת הציבור ולטובת הספריות חשוב לי רגע לקחת ולהיות הצד של הציבור

עמית גיטלר:  לא הגיוני שבתקופה של מלחמה, לי יש משפחה מפונה וחברים מפונים מהדרום שעברו דברים נוראיים ואני יכול להגיד לכם שהספריות היו הראשונות לפעול, ולא רק הספריות שיושבות כאן לפנינו

עמית גיטלר:  ספריית שדרות שנשרפה כליל ופונתה דאגה להמשיך בתוך המלון לקיים אירועים למפונים שלה

עמית גיטלר:      כמוה גם האחרות

עמית גיטלר:  משער הנגב, מבארי

עמית גיטלר:  לא תאמינו איזה משמעות יש לספריות ציבוריות גם כשהספרייה שרופה

עמית גיטלר:  אם מישהו ראה את הסרטון שעשה מנהל ספרית בארי איך נראית הספרייה בבארי, גמורה לגמרי ומצד שני מתפקדת, חיה ומספקת שיעורים מבחוץ אל הציבור שלה

עמית גיטלר:  לבוא ולפתוח בעת הזאת, לדבר ולקיים דיונים, חברים וחברות אנחנו נמצאים בשיא השחיקה של הספריות הציבוריות

עמית גיטלר:  אף אחד לא הזכיר את חודש הקריאה שנעלם, לאן הוא נעלם? פעם בחודש הקריאה, הספריות הציבוריות ויעידו על כך החברות קיבלו תוספת לתקציב בשביל אותו חודש

עמית גיטלר:  לאן זה נעלם? עשינו עם זה דברים יפים ונכונים אבל הם לא קרו במקום המרכזי של הקריאה ואלה הספריות הציבוריות

עמית גיטלר:  יש כאן שיא של שחיקה

עמית גיטלר:      את החברים ממשרד התרבות אני מכיר ומאוד מעריך

עמית גיטלר:  אני מרגיש שיש עם מי לדבר היום

עמית גיטלר:  לגבי האוצר, כולנו הסכמנו שזה ביזיון שהם לא נמצאים פה ואני חושב שאם כבר מישהו רוצה לדבר ולפתוח את החוק צריך לפתוח את החוק ולהוסיף, תראו את הפוטנציאל האדיר ומה עם קצת כסף הספריות מצליחות לעשות

עמית גיטלר:  הראשונות בקורונה שנפתחו ותיפקדו והראשונות שנפתחו במלחמה

עמית גיטלר:  בזה אני רוצה לחזק ולא אחזור על הדברים האחרים שנאמרו פה, אני חושב שאם פותחים את החוק צריך לפתוח את החוק, להוסיף, להגדיל את התקציב, נבין מה החוסן שהספריות מספקות לקהילה

עמית גיטלר:  ספריה היא מרכז תרבותי-קהילתי

עמית גיטלר:  תודה רבה

נעמה לזימי: תודה רבה עמית

מיכאל מלכיאור: אני חושב שהדברים המאוד חשובים שהוספת שמים דברים בפרופורציה

מיכאל מלכיאור:  יהונתן אני לא מבין למה אתה אמרת שאתה מציע להתעלם מהתוספת שהייתה צריכה להיות? הרי אתה מחפש טיעונים, אני מרגיש שאתה בצד של הטובים פה, בוא נגיד ככה

יהונתן טל: אני מאמין שכולם טובים

מיכאל מלכיאור: לא כולם טובים

מיכאל מלכיאור:  מי שרוצה לרמוס ולסגור את הספריות זה לא טוב

מיכאל מלכיאור:  אי אפשר להגיד שכולם בצד הטובים

מיכאל מלכיאור:  מי שרוצה לרמוס את הדבר הזה זה לא צד הטובים

מיכאל מלכיאור:  אי אפשר להגיד את זה

מיכאל מלכיאור:  אני יודע ושמעתי גם מנציגי הספריות שהיו אצלי ודיברנו כמה פעמים שאתה וגם אלו שבשמם אתה פועל רוצים לעזור ולעשות טוב לספריות כי הם מבינים שזה חשוב

מיכאל מלכיאור:  אני לא מבין למה אתה שומט מידך טיעון כל כך בסיסי שהסכום היה צריך להיות היום הרבה יותר גדול לפי החוק

אביעד הומינר רוזנבלום: תיקנתי לפי ההערה שלך וזה היה אמור להיות 111 מיליון שקלים

מיכאל מלכיאור: בסדר, אז קיבלנו את הסכום המדויק שהיה צריך להיות

מיכאל מלכיאור:  111 מיליון שקלים

מיכאל מלכיאור:  זה שיש היום שחיקה של 26 מיליון שקלים לא אומר שצריך לעשות שחיקה של עוד 12 מיליון שקלים לפי מה שאתה מציג

מיכאל מלכיאור:  אני חושב שזה שאתה יכול לבוא לאוצר עם דבר שכנראה אתה לא חשבת, אתה בעצמך לא היית כי היית עסוק במלאכת הקודש שלך אבל מי שניהל את זה מול האוצר כנראה לחם מול האוצר ועשה את המיטב שיכול

מיכאל מלכיאור:  אני חושב שזה קלף מנצח שלא קיימתם את החוק כמו שהייתם צריכים לעשות

מיכאל מלכיאור:  יש שחיקה מאוד גדולה של הרבה מאוד שירותים שהספריות היו צריכות לתת ולא קיימתם את זה ולכן האפשרות היא  שאתם עכשיו מגיעים ל-85 מיליון שקלים ומשאירים אותם לשנתיים הקרובות ואחר כך נדבר על מה יהיה בהמשך

מיכאל מלכיאור:  נדבר בתיקוני החוק, נעבוד עליהם יחד עם אנשי הציבור ויחד עם האוצר

מיכאל מלכיאור:  אני חושב שזה קלף מאוד חזק שאסור לכם לשמוט את הקלף והזה ולהגיד בואו נשים אותו בצד

מיכאל מלכיאור:  למה? למה לשים את זה בצד?     

נעמה לזימי: מסכימה לגמרי

יהונתן טל: אני חייב שלוש תשובות, גם לאורלי, גם לעמית וגם לרב מלכיאור

יהונתן טל:  לגבי תכנית אסטרטגית, אנחנו הגענו במשרד התרבות הספורט לפני מעל שנה וספינת הספריות הציבוריות הייתה קצת מטולטלת

יהונתן טל:  ניקח את הדימויים היותר קלים לי, דימויים של קרב

יהונתן טל:  הדבר הראשון שאתה עושה בקרב הוא קודם ליישר קו ואז יוצא משם לתכנית יותר רחבה ואסטרטגית

יהונתן טל:  אני חושב שלפני שנלך לתכנית אסטרטגית, נשב ונדון על דברים של עשור קדימה, קודם נייצב, ניתן לספינה להירגע ולפעול וניתן לספריות שגרה טובה

יהונתן טל:  אז אני מבטיח שנמצא את הזמן לדיונים אסטרטגיים קדימה

יהונתן טל:  אנחנו מכירים את התכנית וגם עליה אנחנו נקיים שיח

יהונתן טל:  לגבי חודש הקריאה שעמית אמר שנעלם, יכול להיות שבשנה הקודמת בגלל הבלגן של איך שהגיע התקציב

יהונתן טל:  לא שמתם לב אבל תקציב משרד התרבות והספורט התחלק בכל השנים ל-77 מיליון כפי שאמרו במרכז המחקר והמידע כתמיכה ישירה לספריות הציבוריות, יש לנו 3 מיליון שקלים שהולכים לסופרים, 1,500,000 שקלים שהולכים למנגנון, 2 מיליון שקלים שהולכים למפקחות ועוד 1,500,000 שקלים שהולכים לשבוע הספר שנמסרו גם בשנה קודמת אבל כנראה שלא שמתם לב

עמית גיטלר: בעבר זה היה 3 מיליון והאירועים התקיימו בספריות הציבוריות

יהונתן טל: בסדר גמור, אני הכרתי 1,500,000 שקלים

יהונתן טל:  אנחנו מדברים על אותו סל שאנחנו מחלקים אולי בדרכים שונות

מיכל גאולה: יהונתן איך תייצב את הספינה אם אתה לוקח ממנה כסף? אתה מטביע אותה עוד קצת, יהיה קשה מאוד לייצב אותה

נעמה לזימי: זה בדיוק זה

יהונתן טל: אנחנו נעשה את המרב שאנחנו יכולים על מנת שהפגיעה תהיה מינימלית וכדי שמה שכבר יש יעבוד בצורה טובה

יהונתן טל:  לגבי השחיקה אמרתי שאני מציע להתעלם בדיון פה כי אני חושב שיש הסכמה של כולם שהייתה שחיקה בתפקיד הספריות והשחיקה לא הייתה אמורה להתקיים, דיברנו על זה גם בוועדה הקודמת וגם אז הוגשה פניה לאוצר

יהונתן טל:  אני לא יודע מה האוצר הגיב עליה

נעמה לזימי: הוא הגיב, הוא מקצץ עוד

יהונתן טל: שנייה, האם אמון עליי שגם השר וגם המנכ"ל ישתמשו בכל הכלים העומדים בידיהם על מנת כן לשמר את התקציב הזה? ודאי

יהונתן טל:  האם אני לא אוודא שבאמת נעשה שימוש בקלף הזה ביציאה מפה - - -

מיכאל מלכיאור: זה סכום גדול, ענק

יהונתן טל: ביציאה מפה בוודאי אשוחח גם עם המנכ"ל וגם עם השר על מנת לוודא שגם הנושא הזה הובא בפני האוצר

נעמה לזימי: יהונתן אני חושבת שהתקציב, ועוד יותר תקציב כזה מזערי נוכח תקציב המדינה אבל משמעותי לתקציב הספריות הוא דבר שאפשר למצוא את הפתרון כמו שאמר הרב מלכיאור

נעמה לזימי:  נירה, יש לי שאלה אלייך

נעמה לזימי:  האם יש כאן עילה לעתירה לדעתך על השחיקה?     

נירה לאמעי רכלבסקי: עתירה למי?     

נעמה לזימי: הייתה פה שחיקה

נעמה לזימי:  של האיגודים האמונים על הספריות הציבוריות לבית המשפט

נעמה לזימי:  יש פה חוק

נעמה לזימי:  כמובן שאני שותפה שלכם אם תעשו זאת

מיכאל מלכיאור: הם ישנו את החוק

מיכאל מלכיאור:  אני מעדיף ואמרתי את זה ברדיו, היו כל מיני שרצו להגיד שרוצים דווקא שאנשים - - -

מיכאל מלכיאור:  אני רוצה להגיד שאני מעדיף להגיד שאנשי האוצר הם שוגגים ולא מזידים אבל אני כן רוצה להגיד עוד דבר

מיכאל מלכיאור:  תמיד בדיונים ואת זה לא הצלחתי להכניס לתרבות מחלקת המחקר והמידע כי מאוד קשה למדוד את זה

מיכאל מלכיאור:  כל הזמן מדברים על הוצאה ומדברים על ייעוד ועוד

מיכאל מלכיאור:  צריך להגיד שיש פה הרבה צעירים וילדים בפריפריה שאם תעשו קיצוץ כזה עמוק לא יהיו להם ספריות כי ספריות תיסגרנה

מיכאל מלכיאור:  הם ילכו לרחוב ויש לזה מחיר מאוד גדול שקשה למדוד אבל הוא ודאי גדול יותר מ-12 מיליון השקלים שאתם מקצצים

מיכאל מלכיאור:  אנחנו מדברים על אלפי ילדים שיסתובבו ברחוב ויהיו רק בטלפונים ולא בדברים החיובים שיש בספריות

מיכאל מלכיאור:       זו אלטרנטיבה שאתם בוחרים כשאתם מקבלים החלטה להשליך את הילדים האלה לרחוב עם כל התוצאות וכל המחירים שקשה למדוד אחר כך, אבל אנחנו יודעים שיש התמודדות במיוחד השנה ואני מתחבר למה שנאמר על השנה הזאת עם כל מה שקורה לילדים האלה שהרבה פעמים האבא או האמא לא נמצאים בגלל המלחמה או טראומות ועם כל מה שיש

מיכאל מלכיאור:  בתקופה הזאת אתה משליך עשרות אלפי או מאות אלפי ילדים לרחוב בגלל מה? קיצוץ כזה של 12 מיליון שקלים שאתה רוצה לעשות

מיכאל מלכיאור:  זה מה שאתה רוצה לקחת על אחריותך? אתה לא יכול למדוד כמה זה עולה אבל ודאי הרבה יותר מ-12 מיליון שקלים

מיכאל מלכיאור:  התיקונים האלה לחברה ואחר כך מה שהחברה צריכה לשלם בשביל בזה

נירה לאמעי רכלבסקי: - - - האוצר מתחיל להפנים את זה

מיכאל מלכיאור: זה לא מהתקציב הזה אלא תקציבים אחרים ולא תקציב התרבות אלא משרדים אחרים אבל מי שרואה איזו התמונה הכוללת צריך גם את הנקודה הזאת להפנים

נעמה לזימי: חד משמעית

נעמה לזימי:  במעבר מהדברים שלך אל אורי שיין, מועצת התלמידים והנוער שהגיע אלינו

נעמה לזימי:  תודה שהגעת אלינו אורי, גם לדיון הקודם שהיה פה עם נציג אוצר

נאור שירי: אני חייב לומר שזה בהחלט נכון מה שהרב אומר

נאור שירי:  יש אוכלוסייה גדולה של תלמידים ונוער, בעיקר בפריפריה שלא מסוגלים לקנות לעצמם את הספרים שהם רוצים

נאור שירי:  הרי אנחנו מודעים לכך שספר היום לא זול ואם נסתכל על נתונים, נגיד שכר מינימום של ילדים נע בין 20 ל-30 שקל לשעה בתיכון וספר עולה בין 80 ל-90 שקלים

נאור שירי:  זה יוצא עבודה של ארבע או חמש שעות לספר אחד

נאור שירי:  אם אני רוצה סדרת ספרים או משהו דומה זה לעבוד ימים שלמים וזה לא אמור להיות ככה

נאור שירי:  זה אמור להיות נגיש לכולם, גם לילדים שאין להם יכולת לקנות ספרים וגם לילדים שיש להם יכולת

נאור שירי:  ספריה היא לא רק מקום לספרים היא גם מקום תרבותי-קהילתי לכולם עם שוויון הזדמנויות וזה לא הגיוני שיהיה מצב שילד ירצה ספר או מקום לשבת בו לעשות שיעורי בית וספרים בסיסיים לכולם וזה לא הגיוני שזה לא יהיה קיים

נאור שירי:  זה חייב להיות קיים לכולם, זה חשוב לכולם, זה שוויון הזדמנויות לכולם

נעמה לזימי: תודה רבה אורי

נעמה לזימי:  טוב לשמוע אתכם וטוב שמועצת התלמידים כמועצת התלמידים והנוער בתוך המאבק הזה כי פתחנו ואמרנו זה חלק אינהרנטי בחינוך, שוויון הזדמנויות ובעדנים שעליהם החברה שלנו יושבת אז תודה רבה

נעמה לזימי:  אני רוצה לעבור לזום, יש לנו את רות דיין, מנהלת מחלקת חברה במרכז השלטון המקומי שהגיעה אלינו

נעמה לזימי:  שלום רות, תודה

רות דיין: שלום לכם, שלום גבירתי יושבת-ראש הועדה

רות דיין:  אני מודה לך על הדיון הדחוף והחשוב הזה וכמובן לרב מיכאל מלכיאור שהוא האבא של החוק הזה ושל קיום הספריות באופן הזה

רות דיין:  אין ספק שאם החוק לא היה כתוב באופן הזה היו מחלחלים בו, רומסים אותו ולוקחים ממנו הרבה קודם לכן

רות דיין:  לספריות הציבוריות יש אמא שהן הרשויות המקומיות שמתקצבות את הספריות הציבוריות ולולא ראשי הערים לא היו ספריות ציבוריות

רות דיין:  בנתונים צריך לומר שמשרד התרבות מתקצב 80 מיליון שקלים על פי הדוח שאנחנו רואים אבל על פי נתוני משרד התרבות משנת 2021 הרשויות המקומיות מתקצבות ב450 מיליון שקלים 620 ספריות ציבוריות

רות דיין:  אנחנו מבינים שהפערים כבר פה ממש לא כתף אל כתף  ולא תקצוב באופן שוויוני

רות דיין:      מה עוד שעל כל הנושא של בינוי הספריות הציבוריות אף אחד לא מדבר

רות דיין:  גם כאן הרשויות המקומיות הן אלה שבונות את הספריות הציבוריות ואם אנחנו מדברים על משרד התרבות למשרד התרבות יש שתי זרועות זרוע אחת זו התרבות והזרוע השנייה היא הספורט

רות דיין:  מתקני ספורט כן בונים, אולמות ספורט כן בונים, היכלי ספורט כן בונים

רות דיין:  למה לא בונים ספריות ציבוריות? למה אין תקציב לבינוי ספריות ציבוריות? נכון שראשי הערים הרימו את הכפפה מיד, כתבו מכתב לראש הממשלה וביקשו לעצור את הקיצוץ התקציבי הזה ועוד מדובר על קיצוץ תקציבי בחוק

רות דיין:      אנחנו נדהמנו ולא האמנו כשקראנו את הרצון לקצץ סכום כזה אסטרונומי מתקציב שגם ככה נמצא בחסר

רות דיין:  אני חושבת, הרב מיכאל מלכיאור וגבירתי יושבת-ראש הועדה שאם אנחנו מאפשרים קיצוץ ושיכרסמו בנו אז לכל דבר יש את 7

רות דיין: 10

רות דיין:  הנה הגענו ל-7

רות דיין: 10 של הספריות, של עם הספר

רות דיין:  אני חושבת שהמהות של משרד התרבות לפני הכל היא הספרים

רות דיין:  משרד התרבות לא יכול לאפשר לעצמו קיצוץ בספריות הציבוריות

רות דיין:  הוא צריך להילחם איתנו כתף אל כתף ולהגיד שלא יגעו בספריות הציבוריות, מבחינתנו זה טאבו

רות דיין:  אנחנו מוכנים ללכת יחד לבג"צ עם כל מי שילך לבג"צ

רות דיין:  מרכז השלטון המקומי יהיה שותף בבג"צ לכל עתירה שתוגש

רות דיין:  משרד התרבות צריך לקבל החלטה איפה הוא במשחק הזה

רות דיין:  הוא צריך להגיד את עמדתו בצורה ברורה, מעל כל במה ובצורה נחרצת

רות דיין:  כולנו מתחת לאלונקה

רות דיין:  הרשויות המקומיות מקוצצות במיליארדי שקלים אבל כאן לא יכולנו לשתוק

רות דיין:  זה המקום היחיד בו הוצאנו מכתב לראש הממשלה ואמרנו שלא יקצצו בספריות הציבוריות

רות דיין:  אני מחבקת את הועדה ומודה לחבר הכנסת לשעבר הרב מיכאל מלכיאור על ההשתתפות שלו בדיון החשוב הזה

רות דיין:  אנחנו שותפים אמתיים שלכם בכל דבר

נעמה לזימי: תודה רבה רות

נעמה לזימי:  אני רוצה להגיד גם לך שזה היה מכתב מעורר השראה

נעמה לזימי:  דיברתי עם רותם ידלין שהיא ראש מועצה אזורית גזר וגם נכדתו של אהרון ידלין שכבודו ביצירת החקיקה, הבשורה והחזון לאורך הדרך, זכרונו לברכה

נעמה לזימי:  המכתב הזה היה מכתב מרגש לקרוא וכל הכבוד לכם על האמירה הערכית והחשובה

נעמה לזימי:  לא תמיד אנחנו עוצרים לשים ערכים על השולחן אז אני חושבת שזה חשוב

נעמה לזימי:  ממני אליכם, תודה

נעמה לזימי:  אני עוברת לרון ניסל מילר מנהל ספריית משגב, תודה רון וגם על הנסיעה שלך לכאן

רון ניסל מילר: תודה רבה, תמיד כיף לבוא לירושלים

רון ניסל מילר:  אני רוצה להעיר לרגע על דבריו של יהונתן

רון ניסל מילר:  במידה מסוימת ליבי איתך כי אני יודע שהלב שלך נמצא במקום הנכון, אנחנו עדים לכך כבר כמה חודשים

רון ניסל מילר:  מצד שני אתה אמון להוביל את דעת המשרד ואני לא בטוח כמה אתה שלם עם זה או לא, אני גם לא מצפה לתשובה

רון ניסל מילר:  אני יודע שהלב שלך במקום הנכון

רון ניסל מילר:  לגבי הספריות, אמרו זאת קודמותיי חוד החנית של הספריות, הנהלת האיגוד

רון ניסל מילר:  אנחנו מרכזים של רוח ודעת ובחודשים האחרונים גם מרכזים של חוסן

רון ניסל מילר:  עדות לכך היא מכתב 100 ראשי הרשויות, נוסיף לזה את מאות הסופרים שהוציאו מכתב משל עצמם, נוסיף לזה את 4,500 ההערות לחוק, אני לא יודע להשוות את זה ולהגיד כמה הערות יש לחוקים מקבילים אבל זה מספר שאני תופס כמספר עדיף

רון ניסל מילר:  4,500 הערות

רון ניסל מילר:  רוצה לומר שעם הספר לא שוכח לרגע שהוא עם הספר

נעמה לזימי: את מקורותיו, נכון

רון ניסל מילר: את מקורותיו, התפקיד שלו והיעוד שלנו הספריות המרכזיות

רון ניסל מילר:  אנחנו מרכזים מאוד דרמטיים בחיוניות שלנו בעת הזאת בכלל

נעמה לזימי: וגם רון בוא נאמר כל כך הרבה מאבקים תקציביים אבל ועדיין זה קיבל כזה פוקוס זה אומר דרשני

נעמה לזימי:  זה לא קרה בחלל ריק זה קרה תחת כאוס גדול

רון ניסל מילר: אמת, כי זה נתפס בעיניי רבים כגזלת כבשת הרש

נעמה לזימי: חד משמעית

רון ניסל מילר: אני קטונתי מלתת דבר תודה, בוודאי לנוכח הרב מלכיאור שנמצא פה אבל יש דיון בגמרא שאומר "זה נהנה וזה אינו חסר"

מיכאל מלכיאור: התורה שייכת לכולם, אין מישהו ש - - -

רון ניסל מילר: כבוד הרב, אני עפר לרגליך

רון ניסל מילר:  אם זה נהנה וזה אינו חסר, אם 25 מיליון השקלים האלה או 12 מיליון וכן הלאה, אם הם לא יגיעו לאוצר יהיה מי שייהנה מהם ואם הם כן יגיעו יהיה חיסרון

רון ניסל מילר:  אנחנו לא יכולים לגזול את הסכום הזה ואם נגזר והאוצר מפיל על משרד התרבות לקצץ דבר מה אז מ-110 מיליון שקלים, המקום בו אנחנו אמורים להיות כרגע, בואו נקצץ 9 או 10 מיליון שקלים וזה אומר שבעת הזאת משרד התרבות צריך להעביר לנו רק עוד 9 או 10 מיליון שקלים על 85 מיליון השקלים ובטח לא להוריד

רון ניסל מילר:  תודה

נעמה לזימי: חד משמעית

נעמה לזימי:  זו בדיוק הכוונה

נעמה לזימי:  נגיד רגע שהייתה כאן גם ככה גמישות מצד הספריות

נעמה לזימי:  לא לתבוע את החוק ואת השחיקה ולחוות קיצוץ זה ממש בעיניי מופרע לחלוטין

נעמה לזימי:  אני רוצה לעבור להילה לוי, פה? לא

נעמה לזימי:  בסדר גמור

הילה לוי: אני פה

נעמה לזימי: בסדר גמור

נעמה לזימי:  יש לנו גם את ירדנה נפתלי

ירדנה נפתלי: אני פה, אני המנהלת של הספרייה העירונית בנהריה, באתי גם מרחוק

נעמה לזימי: וואו, איזה כבוד לצפון

ירדנה נפתלי: תודה

נעמה לזימי: קחי לך את המיקרופון גם

נעמה לזימי:  ירדנה נפתלי, כן

ירדנה נפתלי: יש לי ספריה מדהימה ויש לי פעילויות של הדפסה בתלת ממד, חדר סיפור עם אפקטים אור קוליים

נעמה לזימי: ירדנה, נגיד דבר כזה, איך זה קורה? זו יוזמה שלכם עם הרשות? איך יוצרים את המרחבים המדהימים האלה בתוך הספריות?      

ירדנה נפתלי: צריך להיות משוגעים וצריך לחלום, לתכנן יותר נכון, לחשוב תכניות

ירדנה נפתלי:  יש לי כרגע אפילו בן שירות לאומי שמעביר את הסדנאות להדפסה בתלת ממד, אמרתי על חדר הסיפור

ירדנה נפתלי:  סיימנו קורס רובוטיקס ובינה מלאכותית אחד ובקרוב נמשיך עם השני

ירדנה נפתלי:  ספרייה מדהימה, פעילה

נעמה לזימי: אז אני חייבת לבקר

ירדנה נפתלי: תבואי, את מוזמנת

ירדנה נפתלי:  קיצוץ בתקציב יפגע כי אני אצטרך להסתמך על תקציב מקומי, לא תמיד זה קורה

ירדנה נפתלי:  יש תקציב מקומי אבל זה קשה

ירדנה נפתלי:  עם התקציב של משרד התרבות אפשר לעוף ולקדם את התכניות שעליהם חולמים

נעמה לזימי: וגם בעצם לחשוף את המקום המופלא הזה דרך עוד פעילויות

נעמה לזימי:  אתה יודע יהונתן שהייתי יו"ר דירקטוריון המוזיאונים בחיפה, דיברנו על זה פעם קודמת

נעמה לזימי:  לקראת חג סוכות אני חושבת, חודשיים לפני, פנתה אליי מי שמנהלת את כל השיווק ורצתה לעשות במוזיאון הימי חדר בריחה

נעמה לזימי:  היא לא ידעה איך להסביר לי את זה ומה אחשוב על זה וכל כך התלהבתי כי אמרתי לה שזה נכס ציבורי ואני רוצה שהילדים יראו את המקום הזה

נעמה לזימי:  אם זה יגרום להם לבוא ולהבין עד כמה הנכסים האלה שצריכים לשרת אותם צריכים להיות המקום ליד הבית בשכונת בת גלים שכל ילד מהשכונה הזו, שכונה ותיקה, יבוא ויראה מקום מדהים

נעמה לזימי:      זו הייתה הצלחה

נעמה לזימי:  אחד מהחגים עם הכי הרבה מבקרים במוזיאון

נעמה לזימי:  כשאפשר לעוף ולחלום המקומות הללו לא אנכרוניסטים

נעמה לזימי:  מוזיאון שהיה הומה אדם, זה מדהים

נעמה לזימי:  את המקומות הללו מייבשים ומזניחים אבל הם הדבר הכי יפה שיש לנו כערך ובמקום להמציא כל הזמן מחדש דברים מפוצצים צריך לממש את הקיים

נעמה לזימי:  זה לימד אותי את השיעור הזה, זה כל כך יפה לשמוע, לחשוב, לצאת מהקופסה ולהפוך מרחב לאינטראקטיבי כזה שהוא מערב כל מיני דברים יחד

נעמה לזימי:  אם בסוף הילדה שלי באה וראתה גם את הספינה שאבא שלי עלתה איתה לארץ ממרוקו כי היא הייתה מוצבת שם בחזית יכולתי להסביר לה גם על זה וגם היא יכלה ליהנות בפעילות הנוספת שהייתה שם

נעמה לזימי:  זה בדיוק זה

נעמה לזימי:  הרוח, התרבות וגם העדכנות והעכשוויות

נעמה לזימי:  אני רוצה לבוא אלייך לנהריה

ירדנה נפתלי: את מוזמנת

נעמה לזימי: חבל יהונתן, תראה איזה דברים

יהונתן טל: אני אגיד כך

יהונתן טל:  אמר פה רון שליבי במקום הנכון

נעמה לזימי: קודם כל זה נכון

יהונתן טל: אני מקווה ומתפלל לזה כל יום אבל אני צריך גם לומר - - -

נעמה לזימי: אתה עובד גם עם כפיר הרי, המנכ"ל, וכפיר באמת ליבו במקום הנכון

יהונתן טל: זה לא רק ליבי, זה גם ליבו של המנכ"ל, ליבו של השר וליבם של כל גורמי המקצוע במשרד, רוב גורמי המקצוע במשרד

יהונתן טל:  לגבי סדרי עדיפויות, אנחנו נמצאים פה בוועדה על הספריות אבל בואו אשטח בפניכם את הצרות האחרות שיש לנו, אם זה בספורט פראלימפי או בעוד תחומי תרבות אחרים

יהונתן טל:  מדינת ישראל בעת הזאת הטילה עלינו להתמודד עם אתגרים משמעותיים שיש להם השלכות כמו שאמר אורי וכמו שאמרו רבים וטובים ואנחנו נשתדל לעשות את הכי טוב בעניין הזה

יהונתן טל:  אנחנו נשתדל להביא את כל המשאבים שאנחנו נוכל על מנת לעשות את זה

יהונתן טל:  נצטייד פה גם בחלק מהדברים שנאמרו במידה והם לא מומשו, אני מתנצל לא הייתי בארבעה החודשים האלה

יהונתן טל:  אנחנו ננסה לעשות את הכי טוב

נעמה לזימי: אני מאמינה לך יהונתן

נעמה לזימי:  אני גם יודעת שהנפשות הטובות ומה שאני יכולה לבקש שגם הלב שבמקום הנכון יהיה לצד הלחץ הכי אגרסיבי שאפשר אבל אני כן רוצה לראות מי שלא דיברו, הבמה שלכם

נעמה לזימי:  אני רוצה שלפני שנסכם את הדיון תדברו והרב מיכאל מלכיאור יסכם גם

נעמה לזימי:  תרגישו ממש חופשי

דפנה סידס-כהן: מהזום יש בקשה כלשהי? מהזום? לא?     

רחל קורן: אני אגיד כמה מילים ברשותך

נעמה לזימי: בטח, רק תציגי את עצמך בבקשה

רחל קורן: אני רחל קורן

נעמה לזימי: רחל, תודה שבאת

רחל קורן: אני מגיעה לפה כנציגה של המועצה לספריות ציבוריות, אני גם מנהלת את רשת הספריות בחולון

נעמה לזימי: רחל, עברתי לחולון לפני מספר חודשים

נעמה לזימי:  אני צריכה כבר לרשום את הילדים

רחל קורן: שווה להגיע

רחל קורן:  יש מה לראות

רחל קורן:  דיברו פה כל כך הרבה על התקציב, אני אספר על איזשהו פרויקט קטן שיבינו מה קורה ומה אפשר לעשות כשיש תקציבים

רחל קורן:  בחודש של מבחני סטודנטים פתחנו את הספרייה המרכזית שזו ספריה מאוד מכובדת משעות הבוקר עד עשר בלילה כדי שסטודנטים יוכלו לבוא וללמוד בספרייה

רחל קורן:  זה קרה גם בשישי וזה קרה גם בשבת

רחל קורן:  להגיד את האמת? בעשר בלילה הם לא רצו ללכת הביתה ואנחנו לא רצינו ללכת הביתה

נעמה לזימי: אז את אומרת שממש נשארו עד עשר בלילה וישבו

רחל קורן: אם הייתה לי את האפשרות להשאיר אותם כל הלילה הם היו יושבים ונשארים

נעמה לזימי: זה מדהים

רחל קורן: זה אומר שהספרייה היא לא רק מקום לספרים ולא רק מקום לספרנים, לא רק מקום לפעילויות אלא בית קהילתי

רחל קורן:  אני מדברת על חולון, זה ישוב חזק, יש את האפשרויות ויש את המקומות אבל זה המקום הציבורי, המקום שבו נפגשים ביחד אנשים, יושבים ולומדים

רחל קורן:  הגיעו סטודנטים תושבי חולון יחד עם חברים שלהם מערים אחרות כי הספרייה אפשרה את המקום

רחל קורן:  חייבים להמשיך לתת לזה לפעול

רחל קורן:  בעיניי ספריה היא מקום עם נשמה

רחל קורן:  אנחנו עובדים עם הרבה מאוד נשמה

רחל קורן:  תודה

נעמה לזימי: וואו, זה היה מדהים לשמוע

נעמה לזימי:  זאת אומרת שבאמת השמיים הם הגבול

נעמה לזימי:  כל ספריה מתאימה את הצרכים

רחל קורן: בדיוק

רחל קורן:  אנחנו עובדים כדי להתאים לצרכים של התושבים

רחל קורן:  בין אם זה ילדים, נוער, מבוגרים, סטודנטים

רחל קורן:  כולם, ממש כולם

נעמה לזימי: מדהים, תודה

נעמה לזימי:  תרצי גם? בסדר גמור

נעמה לזימי:  ניתן לרב מלכיאור לסכם איתנו ואני אקריא את סיכום הדיון

מיכאל מלכיאור: אני רק רוצה להודות שוב ליושבת-ראש הועדה, חברת הכנסת נעמה לזימי וגם להגיד שאם באתי משוכנע יצאתי עוד יותר משוכנע

מיכאל מלכיאור:  אני חושב שגם הדברים שנאמרו פה טהדוגמאות השונות, חשוב שיכנסו לתוך המחקר שאת עושה

מיכאל מלכיאור:  לא תמיד המספרים יכולים לבטא את העוצמה שיש למקום ומה המשמעות של כל מקום ומקום

מיכאל מלכיאור:  גם הדברים המאוד מרגשים על מה שקורה אצל מפוני שדרות, בארי ודברים שקורים בנהריה ובחולון ובכל המקומות ששמענו

מיכאל מלכיאור:  אלו דברים שאני חושב שחשוב שיבואו לביטוי כחלק ממחקר 

מיכאל מלכיאור: באמת זה עניין של פריפריה

מיכאל מלכיאור:  אני חושב שחשוב מאוד, אני ניסיתי את זה כמה פעמים, למדוד 

מיכאל מלכיאור:  אני זוכר שפעם עשינו מחקר לאיזו תרופה שהייתה צריכה להיכנס לסל ושם אתה יכול למדוד

מיכאל מלכיאור:  העלות של התרופה הייתה 9 מיליון שקלים והאוצר לא רצו בשום אופן לתת את התרופה

מיכאל מלכיאור:      ביקשתי אז מחקר מקיף על העלות אם לא נותנים את התרופה

מיכאל מלכיאור:  זה קשור גם לוועדה לצעירים

מיכאל מלכיאור:  זה על סוכרת נעורים

מיכאל מלכיאור:  העלות הייתה 89 מיליון שקלים

מיכאל מלכיאור:  עלות

מיכאל מלכיאור:  לא מדבר על הסבל כי זה לא חשוב לאנשים שישבו אז באוצר

נעמה לזימי: רק טבלאות אקסל

מיכאל מלכיאור: רק מספרים

מיכאל מלכיאור:  זה היה המספר הזה מול המספר הזה ואז יכלו לראות את זה במספרים

מיכאל מלכיאור:  זה לא הזיז להם כי זה הקופה הזאת וזו קופה אחרת אז זה לא מזיז להם

מיכאל מלכיאור:  אני כן חושב שמי שבכל זאת יש לו אחריות על החברה, וכמו שאתה אמרת בצדק שיש למדינה הרבה אתגרים בתקופה הזאת, צריך לראות בכל זאת איזו ראיה כוללת על האתגרים ובשביל מה אנחנו עושים את הדברים והסבל שיש והעורף

מיכאל מלכיאור:  אלה סכומים מאוד קטנים

מיכאל מלכיאור:  אנחנו לא מדברים פה על איזה חיסכון של 300 או 400 מיליון שקלים

מיכאל מלכיאור:       אני יודע שהסכומים במשרד התרבות הם לא סכומים כל כך גדולים ואתם עושים בזה אבל אתם פה הולכים על קיצוץ שהוא בבשר החי ויש לזה השלכות כל כך עמוקות ולכן זה פשוט קיצוץ פסול

מיכאל מלכיאור:  אני חושב שנתנו לכם חבל מאוד גדול שאתם יכולים להגיד שעשיתם פה קיצוץ שאפילו כולם מוכנים לספוג של 26 מיליון שקלים שזה הרבה מעל ומעבר למה שראוי אבל מוכנים לספוג ולא לעשות עתירות על הסכום הזה ומוכנים לקבל את זה השנה ושנה הבאה ודי בזה

מיכאל מלכיאור:  תודה

נעמה לזימי: חד משמעית, תודה

נעמה לזימי:  תודה לכל מי שהגיעו לכאן היום

נעמה לזימי:  תודה לך הרב מלכיאור על הקול ועל הנכונות לשמור על המורשת המפוארת שהשארת בכנסת ישראל ולמדינת ישראל, זה לא מובן מאליו

נעמה לזימי:  לפני שאקריא את הסיכום אני מציעה שנדמה לי שיהיה טוב שכל חברי ועדת חינוך, תרבות וספורט ילכו לסיור מאורגן בספריות לפני שהחקיקה מגיעה

נעמה לזימי:  הייתי ממליצה סיור בספריות לפני החקיקה

נעמה לזימי:  אולי נדבר עם חבר הכנסת יוסי טייב ואפשר לארגן את זה יחד עם חברי הועדה

נעמה לזימי:  נגיע

נעמה לזימי:  אותי מסקרנת נהריה אבל איפה שתגידו

מיכל גאולה: אם נצא מירושלים יהיו הרבה תחנות ונגיע גם לנהריה

נעמה לזימי: נכון

נעמה לזימי:  סומכת עליכם

נעמה לזימי:  חושבת שכדאי להציע לוועדה לפני שמגיעה חקיקה, גם לנקות את אולי היעדר הידע וההיכרות ולחשוף כי יש בזה משהו שנותן סימוכין לטענות כשבאים לשטח

נעמה לזימי:  סיכום והחלטות מישיבת מעקב בנושא השפעת הספריות הציבוריות על אוכלוסיות צעירות

נעמה לזימי:  1

נעמה לזימי:  הועדה מבקשת ממשרד האוצר שלא לשסות את שירות הספריות הציבוריות ושירות התאגיד הציבורי האחד בשני

נעמה לזימי:  שניהם שירותים ציבוריים חשובים שיש לתקצב כראוי

נעמה לזימי:  הועדה מבקשת משר התרבות ומשר האוצר לא רק שלא לקצץ בהיקף הקיים אלא אף להעלות את התקצוב ביחס למדד המחירים והצריכה ובהתאם להבטחה שניתנה בשעתו למחוקק התיקון הרב חבר הכנסת לשעבר מיכאל מלכיאור וכמתחייב בתקנות - - -

מיכאל מלכיאור: זאת לא הבטחה שניתנה זה כתוב בחוק

נעמה לזימי: כתוב בחוק אבל גם הייתה הבטחה של הכפלה, מה שאמרת שלפני כן, של התקציב של הבסיס

מיכאל מלכיאור: לא, הם הבטיחו לי לא לשנות

נירה לאמעי רכלבסקי: עכשיו רצו לשנות את החוק גם

נעמה לזימי: נכון

מיכאל מלכיאור: הבטיחו לי לא לשנות את החוק

נעמה לזימי: כמתחייב בחוק ובתקנות

נעמה לזימי:  אין ספק שבסיס התקציב הנוכחי, 85 מיליון שקלים נשחק מאז קביעתו משנת 2007 גם ביחס לגודל האוכלוסייה ולפתיחת ספריות חדשות והועדה מבקשת מהייעוץ המשפטי של הכנסת חוות דעת משפטית בדבר יישום החוק ביחס לשחיקה התקציבית ואי עדכונו ביחס למדד כפי שנקבע בתקנות המטילות זאת על שר התרבות והספורט

נעמה לזימי:  הועדה מבקשת ממשרד התרבות שכל שינוי בחקיקה יתקיים בשיתוף מלא עם ארגוני הספריות כבר מהשלבים ההתחלתיים ולא בתום גיבוש טיוטת חוק

נעמה לזימי:  הועדה ומשתתפיה רואים בהיעדרות משרד האוצר מדיון חשוב זה כביזוי הכנסת

נעמה לזימי:  מדובר בהיעדרות המנוגדת לסעיף 123 לתקנון הכנסת ולחוקי היסוד הכנסת והממשלה המחייבים נושאי משרה להתייצב בדיוני ועדה שאליה זומנו ולמסור מידע לבקשתה

נעמה לזימי:      הועדה תוציא על כך מכתב לראש אגף התקציבים באוצר

נעמה לזימי:  הועדה מצטרפת להתרעה שקיצוץ התקציב לשנת 2024 ועוד בתקופה הזו תפגע במיוחד בילדים צעירים, יש להגיד גם ב2025, של הפריפריה החברתית והגיאוגרפית שיוותרו ללא ספריות, מסגרות מחוץ לשעות הלימודים

נעמה לזימי:  אוסיף גם שיש קיצוץ של 40 מיליון שקלים בתקציב החינוך הבלתי פורמלי, תנועות הנוער

נעמה לזימי:  בסוף איכשהו הכל מתחבר לתמונה עגומה, כשהחלופה עבורם היא או מסכים או שיטוט ברחוב

נעמה לזימי:  יש כאן פגיעה בשוויון ההזדמנויות של אוכלוסיות חלשות ואף של המעמד הבינוני שיוקר המחיה והמחיר הממוצע של ספרי הילדים, כ-90 שקלים לספר, הופכים נגישות לספרים לפריבילגיה השמורה למי שידו משגת בלבד

נעמה לזימי:  בואו נשמור על עם הספר, נפתח, נבנה, נתקן, נשקם

נעמה לזימי:  בואו לא נחריב

נעמה לזימי:  מילה טובה ליהונתן והצוות במשרד התרבות

נעמה לזימי:  אני סומכת עליכם

יהונתן טל: וכלנית

נעמה לזימי: וכלנית, תודה רבה כלנית

נעמה לזימי:  אני מעריכה את הנכונות שלכם להיאבק

נעמה לזימי:  אנחנו נצליח בכוחות משותפים, אני מקווה, גם את המאבק הקטן הזה כי הוא חשוב, הוא ערכי, הוא עקרוני ותודה לכולכם על ההשתתפות בדיון

נעמה לזימי:  אני אתכם

נעמה לזימי:  הספריות הפכו לנושא ליבה בוועדה הזאת

נעמה לזימי:  אנחנו פה לאורך הדרך

נעמה לזימי:  תודה רבה